مێژووی ئێرانی مۆدێرن | CFS Center\nHome / بڵاوکراوەکان / دەربارەی کتێبێک / مێژووی ئێرانی مۆدێرن\nخوێندەوەی بارام مەجید خان\nیەرەواند ئابراهامیان بۆ خەڵکی ئێران ناوێکی ئاشنایە بە کتێبی ئێران لەنێوان دوو شۆڕشدا. ئێرانی و ئەرمەنی نەژادە. لە ساڵی ١٩٤٠ لە تاران هاتووەتە دنیا. لە لەندەن لە ساڵی ١٩٦٣ و لە زانکۆی ئۆکسفۆرد ماستەری لە مێژووی ئەورووپا بەدەست هێناوە. پاشان لە زانکۆی کۆڵۆمبیا ماستەری دووەم و بڕوانامەی دکتۆرای لە ساڵی ١٩٦٩ بەدەست هێناوە. لە ڕووی فیکرییەوە خۆی بە سۆشیالدیموکرات دەزانێ. ڕوانگەیەکی نیۆمارکسیستی بۆ هەڵسەنگاندنی مێژووی ئێران هەیە. لە لێکۆڵینەوەی مێژووی هاوچەرخی ئێران، لەگەڵ حیزبی تودەی ئێران هاودڵی نیشان دەدات. نووسینەکانی زیاتر لەژێر کاریگەریی خەباتی سیاسیی خۆی ئەنجام داوە. لێکۆڵینەوەکانی سەبارەت بە مێژووی قاجار و هاوکێشەکانی، سەرنجی زۆرێک لە بیریاران بەلای خۆیدا کەمەندکێش دەکات. پرسیاری سەرەکیی ئابراهامیان لە مێژووی هاوچەرخ ئەوەیە کە بۆ لە ئێران، لە ماوەی یەک سەدەدا دوو شۆڕشی گەورە ڕوویان دا؟ ململانێ و کێشمەکێشی نێوان سەڵتەنەت و مەرجەعیەت لە ئێران و ڕەگوڕیشەکانی ئەم ململانێیە بە شێوازیکی ورد و ئەکادیمیانە دەخاتە ڕوو.\nنووسینەکانی زیاتر بە زمانی ئینگلیزی بڵاو دەکاتەوە. ئەبراهامیان لە نووسینەکانیدا خوازیارە تیشک بخاتە سەر ڕووبەڕووبوونەوەی ئێران لەگەڵ دیاردەی مۆدێرنیزمدا. هەلومەرجی ئێرانی سەردەمی شاکانی قاجار لە چ ئاستێکدا بوو کە ئێران باوەشی بۆ مۆدێرنیزم کردەوە؟ و ئەو گرفتانە چی بوون لە میللەت و دامەزراوە فەرمییەکانی ئێران ڕووبەڕووی دەبوونەوە؟ مێژووی ئێرانی هاوچەرخ یەکێکە لەو کتێبە دەگمەنانەی کە بە دیدێکی مێژوویی و ئەم ڕووداوانە لێک دەداتەوە و بە شێوەیەکی گشتی تیشک دەخاتە سەر ڕووداوەکان. ئاسۆی گۆڕانکارییەکانی داهاتووش، لەم لێکۆڵینەوەیەدا بەڕوونی بەدیار دەکەون.\nبابەتەکانی ئەم کتێبە بۆ سەر شەش بەشی سەرەکی دابەش دەبن، کە هەنگاوبەهەنگاو دەمانباتە ناو بابەتە گرنگەکانی مێژووی هاوچەرخی ئێران.\nپاشاکانی ستەمکاری: دەوڵەت و کۆمەڵگا لە سەردەمی قاجاردا. ئەم بابەتە لێکۆڵینەوەیەکی ورد و سەرەداوەکانی کێشە حکومی و کۆمەڵایەتییەکانی ئێران دەخاتە ڕوو. هەیکەلی حوکمڕانیی سیاسی لە ئێرانی سەردەمی قاجار و تەکنەلۆژیای ئەو سەردەم و بنەماکانی کۆمەڵگای ئێران. هەروەها باس لەسەر هێزی ئایینی و پێکهاتەی عەشایری و کولتووری لە ئێران. هەوەها شەڕەکانی ئێران و ڕووس کە کاریگەریی لەسەر ڕووداوەکانی داهاتوو دانا. ئێران لەم شەڕانەدا لەپڕ و لەناکاو ڕووبەڕووی ڕۆژئاوایەکی پێشکەوتوو بوونەوە. ئێرانیش خەونی پێشکەوتنی بەخۆیەوە بینی. ئێرانییەکان خۆیان لەگەڵ ڕۆژئاوا هەڵدەسەنگاند، هەمووان بەشوێن ڕێگایەکدا دەگەڕان بۆ ئەوەی ڕێڕەوی پێشکەوتن بدۆزنەوە. ئەمە شۆکی یەکەم بوو کە بەر جەستەی ئێران کەوت. پرسیاری سەرەکیی ئەبراهامیان ئەوەیە کە لەم بەرەوپێشچوونەی ئێرانییەکان بەرەو مۆدێرنیزم، چەند قۆناغیان بڕیوە و ڕووبەڕووی چەند کێشە و گرفت بوونەتەوە. ئێران لەم قۆناغەدا ڕووبەڕووی دەوڵەتێکی هەژار بوویەوە، هاوکات هەژاری لەسەر هەموو ئاستەکان بەناو کۆمەڵگادا بڵاو بووەوە و دەستی کۆمپانیاکانی بێگانەی لە وڵات کردەوە.\nڕیفۆرم و شۆڕش: باس لە گرنگترین ڕووداوی سەدەی نۆزدەی ئێران دەکات، ئەویش شۆڕشی مەشرووتەیە. ڕەگوڕیشەکانی و شەڕەکانی ناوخۆ و ململانێی نێوان حکومەت و پیاوانی ئایینی. لەدایکبوونی پەرلەمانی ئێران و سنووردارکردنی دەسەڵاتەکانی شای ئێران و کێشە و ململانێکانی ناو شاری تاران و لەدایکبوونی یەکەم شۆڕشی مێژووی هاوچەرخی ئێران. کۆتاییەکانی سەردەمی قاجار لەگەڵ ئەوەدا کە مەشرووتەخوازەکان باڵادەستیی خۆیان سەپاند، بەڵام کێشە و گرفتەکان لەبن نەدەهاتن و تا دەهات ئاشووب و فیتنە سەرتاسەری وڵاتی داگیر دەکرد. دەستتێوەردانەکانی فەڕەنسا و ئینگلیز و ڕووسەکان ڕۆژبەڕۆژ ڕووی لە زیادبوون دەکرد. زەمینەی دەرکەوتنی ڕەزا خان و کودەتای بەسەر شۆڕشدا، بەوردی باسی لێوە کراوە.\nسیاسەت و دەستی پۆڵایینی ڕەزا شا: دیاردەی دەستتێوەردانی وڵاتانی كۆڵۆنیاڵی و کودەتای ڕەزا خان و بەلاڕێدابردنی شۆڕشی مەشرووتە و بونیاتنانی ئێرانی دوای شۆڕش. ڕەزا خان پێشوازیی لە سیستمی مۆدێرنی جیهانی کرد و چاکسازییەکانی بە سوپا و یەکخستنەوەی دەستی پێ کرد و توانیی دەسەڵاتی سەرۆکهۆزەکان لەناو بەرێت. هەنگاونان بۆ بونیاتنانی دامەزراوەی فەرمی و پێشکەوتووی حکومی و جێگیرکردنی شیوازێکی نوێ لە حوکمڕانیی وڵات. چاککردنی ڕێگاوبانەکان و ڕێگای شەمەنەفەر و دامەزراندنی کارگە و چاکسازیی ئابووری. هاوکات پەنجەرەکانی ئێرانی بەرامبەر ڕۆژئاوا کردەوە و هەموو دیاردەکانی مۆدێرنیزمی وەک جادەی پان و پارک و جلوبەرگی ڕۆژئاوایی کردەوە. پڕۆژەی مۆدێرنیزم لە ئێران دوو ڕوخساری هەبوو: یەکەمیان مۆدێرنیزمی مەشرووتە، کە لە هێزە کۆمەڵایەتییەکانەوە سەرچاوەی دەگرت. دووەم: مۆدێرنیزمی ڕەزا خانی کە پشتبەستوو بوو بە دوو کۆڵەکەی سوپا و بێرۆکراسی کە بە بەکارهێنی هێز جێبەجێی دەکرد. سەرەنجام پڕۆژەی مۆدێرنیزمی ڕەزا خانی توانیی بەسەر پڕۆژەی مەشرووتەدا سەر بکەوێت.\nدەورانی نەتەوەپەرستی و ناسیۆنالیزم: گیڕانەوەی سەردەمی ناسیۆنالیستیی ئێران و ڕووداوەکانی دکتۆر محەمەدی موسەدیق و ڕۆڵ و کاریگەریی حیزبی تودەی ئێران لە مێژووی هاوچەرخدا. ململانێکانی دەسەڵات و کەسایەتییە کاریگەرەکانی ئەم قۆناغە، بەتایبەت کەسایەتیی تەیمورتاش کە بەکرداری ڕۆڵ و کاریگەریی زۆری هەبوو. ڕۆحی نەتەوەپەرەستیی ئێران و ئەو ئومێدەی ڕووناکبیران و ڕۆشنبیرەکان لەم قۆناغەدا، جێگای سەرنجە.\nشۆڕشی سپیی (ئیسڵاحاتی ئەرزی) محەمەد ڕەزا شا و دەورانی بەڕێوەبردنی وڵات و هەڵسوکەوتەکانی ئەو سەردەمەی ئێران. حیزبی رەستاخیز لەلایەن شای ئێران دامەزرا و یەکەم هەنگاوی دەستبردن بوو بۆ هەندی چاکسازی لە سیستمی کشتوکاڵیی ئێران و چارەسەرکردنی کێشەی یاسای زەویوزار لە ئێران. نەوت و کاریگەرییە کۆمەڵایەتییەکانی و دەرهاویشتەکانی؛ هێزگەلی سیاسیی زۆری لێ کەوتەوە کە دژایەتیی سیاسەتەکانی شای ئێرانیان دەکرد، کە بەرجەستەترینیان پارتی چەپڕەوی تودەی ئێران بوو.\nکۆماری ئیسلامیی ئێران: جێگیرکردنی دەستوور بۆ ئێران و حکومەتی بەهێز لە ئێران: شۆڕشی دووەم لە مێژووی ئێراندا لە شۆڕشی ساڵی ١٩٧٩ بەرجەستە بوو. بونیاتی ئەم شۆڕشە لەسەر بنەمای کێشە کەڵەکەبووەکانی سەد ساڵی ڕابردووی ئێران و ئەو کێشە و ململانێیانەی لەنێوان دەسەڵاتی دینی و هێزە کۆمەڵایەتییەکان لە لایەن هێزە سیاسییە چەپڕەوەکانی و میللی مەزهەبییەکانی ئێران ڕوویان دا. ئەبراهامیان لە سەرەتای ئەم باسەدا کلیلی باسەکە بە دەقێکی بیرمەندی گەورەی فەڕەنسا ئالکسی دوتۆکۆڤیل دەبەستێت کە: “شۆڕشەکان هەمیشە حکومەتی بەهێزتر بونیات دەنێن”…\n بەشیك لە نووسینەکانی: ١. ایران بین دو انقلاب، ٢. تاریخ ایران مدرن، ٣. کودتا، ٤. خمینیسم (مقالاتی دربارە جمهوری اسلامی)، ٥. اسلام رادیکال، ٦. اعترافات شکنجە شدگان، ٧. مردم در سیاست ایران، ٨. مقالاتی در جامحە شناسی ایران، ٩. انارشیسم در انقلاب روسیە، ١٠. یک انارشیست امریکایی و …\nچەمكناسی: نەتەوە، ناسنامەی ئتنیكی، ناسنامەی نەتەوەیی


تورکیا تاقیکردنه‌وه‌ی ئێس 400 ی ده‌ستپێکردووه - جام کوردی\nبه‌رپرسانی وه‌زاره‌تی به‌رگری ئه‌مریکا ڕایانگه‌یاندووه که تورکیا ده‌ستی به تاقیکردنه‌وه‌ی سیسته‌می به‌رگری مووشه‌کی ئێس 400 ی ڕووسیا کردووه.\nبه پێی ڕاپۆرتی جام کوردی، له گه‌رمه‌ی ناکۆکییه‌کانی نێوان واشنتن – ئه‌نکه‌ره سه‌باره‌ت به کڕینی سیسته‌می ئێس 400 ی ڕووسیا، وه‌زاره‌تی به‌رگری ئه‌مریکا هه‌واڵی تاقیکردنه‌وه‌ی ئه‌و سیسته‌مه‌ی له لایه‌ن سوپای تورکیاوه ڕاگه‌یاندووه.\nجاناتان هافمه‌ن وته‌بێژی باڵای وه‌زاره‌تی به‌رگری ئه‌مریکا ڕایگه‌یاندووه که ئه‌گه‌ر تورکیا پاراستنی په‌یوه‌ندییه‌کانی له گه‌ڵ ڕێکخراوی ناتۆ ده‌وێت، ده‌بێت له یه‌که‌م هه‌نگاودا واز له سیسته‌می ئێس 400 ی ڕووسیا بێنێت.\nناوبراو وتی: ئه‌ڵبه‌ت هیچ هێمایه‌ک نه‌بینراوه که ئه‌وان ئه‌م داوایه‌ی ئه‌مریکا جێبه‌جێ بکه‌ن.\nله لایه‌کی دیکه‌وه ڤیلیام بێرن جێگری ناوه‌ندی هاوبه‌شی هێزه چه‌کداره‌کانی ئه‌مریکا ڕایگه‌یاندووه که تورکیا له جێی وازهێنان له سیسته‌می ئێس 400، ده‌ستی به تاقیکردنه‌وه‌ی ئه‌و سیسته‌مه کردووه.\nئه‌م لێدوانانه‌ش پاش ئه‌وه دێت که مه‌ولود چاوش ئۆغلۆ وه‌زیری ده‌ره‌وه‌ی تورکیا ڕایگه‌یاندووه که ئه‌گه‌ر تورکیا به هۆی کڕینی سیسته‌می ئێس 400 له لایه‌ن ئه‌مریکاوه سزا بدرێت، هه‌موو بژارده‌کان به تایبه‌ت چۆڵکردنی بنکه‌ری سه‌ربازی ئینجه‌رلیک تاوتوێ ده‌کات.\nتورکیا داوای پاتریۆتی له ئه‌مریکا کردووه!\nدانوستانه‌کانی تورکیا و ڕووسیا له سه‌ر ئیدلب هیچ ئه‌نجامێکی نه‌بووه\nتورکیا له ئه‌فغانستان ده‌مێنێته‌وه


باشترین فلیمەکان دەربارەی گازینۆ بۆ فێربونی ستراتیژیەکان! - IraqBet\nHome » باشترین فلیمەکان دەربارەی گازینۆ\nلە ساڵانی حەفتاکانەوە بۆ ئەمڕۆ، یارییەکانی گازینۆ ئیلهامبەخش بوون بۆ دروستکەرانی فیلمی سینەمایی هۆڵیود. لەبەر ئەمە،لە زۆر فیلمدا بەرجەستە بوون، هەر لە (گامبلەر) بۆ نوێترین فلیم وەک (21). ئەم فیلمانە دەکرێت زۆر سودبەخش بن بۆ یاریزانان چونکە چەندین ستراتیژی و بیرۆکەی تێدایە. هەروەها دەکرێت چێژ بەخش بێت بۆ بینەر. ئەگەر دەتەوێت هەر یەکێک لەو فێل یان ستراتژیانە تاقی بکەیتەوە کە لەم فلیمانەدا هەن، پێشنیارتان بۆ دەکەین کە یەکەم جار لە یارییەکانی کاتی خۆرایی بێت فیناڵ تاقی بکەنەوە. ئەوکات ئەگەر زانیت ستراتیژیەکان بەسودن دەتوانیت گرەویان پێ بکەیت بۆ بەدەستهێنانی بردنەوەی ڕاستی!\nفیلمی گامبلەر یەکێکە لە کۆنترین فیلمەکانی گازینۆ لە لیستەکەماندا! لە ساڵی 1974 بەرهەم هێنراوە.\nئەم فیلمە چیرۆکی ئەکسێل فرێد (جەیمس کان) باس دەکات کە پرۆفیسۆرە لە ئەدەبی ئینگلیزدا و ناوبانگێکی باشی هەیە لە ناو خوێندکاران و هاوپیشەکانی. بەڵام بە پێچەوانەی دەرکەوتنی، ئەم پیاوە کێشەی سایکۆلۆجی هەیە و ئاڵودەی قومارکردن بووە!\nدوای دۆڕاندنی هەموو پارەکانی، قەرز لە کچە خۆشەویستەکەی دەکات، دواتر دزی لە دایکی دەکات بۆ ئەوەی بەردەوام بێت لە قومارکردن. فیلمی گامبلەر ڕوئیایەکی بەهێزمان پیشان دەدات کە دەرکەوتنت دەکرێت هەڵخەڵەتێنەر بێت، ناڕێکی دەرونی دەتوانێت چی بە کەسێکی ئاسایی بکات، گۆشەگیری ، و هەروەها پێویستی باسکردن لە ئاڵوودەبوون بە قومارکردن.\nفیلمی سینەمایی “گازینۆ” دەمانباتەوە بۆ ساڵانی نەوەدەکان، پێش هەبوونی هیچ گازینۆیەکی ئۆنلاین! ئەم فیلمە چیرۆکی ڕاستەقینەی فرانک ڕۆسنسال باسدەکات کە لە فیلمەکەدا ناوی سام “ئەیس” ڕۆستەین (ڕۆبێرت دێ نیرۆ بەرجەستەی دەکات). ئەم فلیمە بەرچاو ڕونیەکی تایبەتمان پێ دەبەخشێت لەسەر گازینۆکانی لاس ڤێگاس کە لە ساڵانی هەشتاکان لەلایەن چەتەوە بەڕێوە دەبرا.\nترس و توڕەیی لە لاس ڤێگاس فیلمێکی کۆمیدیە کە لەسەر بنەمای ڕۆمانێک دروستکراوە بە هەمان ناو. بە بەشداری ئەکتەری کۆمیدی گەورەی ئەمریکی جۆنی دێپ کە دەوری ڕۆل دوک دەبینێت. دوک گەشتێک دەکات لەگەڵ پارێزەرەکەیدا. دکتۆر گۆنزۆ (بێنیچیۆ دێل تۆرۆ) بۆ گەیشتن بە پێشبڕکیێ ماتۆڕسواری، و لە ڕێگایاندا، دەچن بۆ لاس ڤێگاس بۆ ئەوەی یاری بکەن لە گازینۆکان و لە گەشتەکەدا مادەی هۆشبەر بەکار دەهێنن کە دەبێت بە تێکەڵەیەک لە جۆش و خرۆش و مەترسی!\nبە بەشداری ئەستێرە مات دامن (مایک ماکدێرمۆت) و ئێدوارد نۆرتن (لێستەر مۆرفی). ئەم فیلمە تیشک دەخاتە سەر جیهانی شاراوەی پاڵەوانێتیەکانی پۆکەر. چیرۆکەکە لە نێوان دوو هاوڕێدا دەخولێتەوە کە بڕیار دەدەن بچن بۆ پاڵەوانێتی پۆکەر تا قەرزەکانیان بدەنەوە. لە گەشتەکەیاندا، ئەوە ڕوون دەبێتەوە کە پاڵنەری ڕاستی چییە کە یاریزانەکان ناچار دەکات مەترسی بە هەزاران دۆلار بکەن لەسەر مێزەکانی پۆکەر.\nئەم فیلمە چیرۆکی جاک مافرێد (کلایڤ ئۆون) باس دەکات کە وەکو نوسەر کاری کردووە، دواتر بارودۆخ وای لێدەکات کە کار بکات وەک دابەشکار لە گازینۆیەک. لە لایەن ڕوانگەی دابەشکارەوە، دەبینین چۆن یاریزانەکان لەگەڵ قومارکردن مامەڵە دەکەن، و چ هەستێکیان هەیە کاتێک دەیبەنەوە و دەدۆڕێن. هەموو شەوێک، مانفرێد دەڕواتەوە ماڵەوە بۆ ئەوەی بیرەوەریەکانی بنوسێتەوە کە شێوە و دیمەنی تر بۆ ئێمە دەردەخات کە نایزانین دەربارەی گازینۆکانی لاس ڤێگاس.\nدانی ئۆشن (جیۆرج کلۆنی) و یانزە هاوپیشەی بەهرەدار پلانیان هەیە کە سێ گازینۆی لاس ڤێگاس ببڕن لە یەک شەودا، هەر هەموویان پەیوەندیان هەیە بە یەک کەسەوە – تێری بێنێدیکت (ئاندی گارسیا) کە دانی ئۆشنی زیندانی کردووە. لە کاتی ڕوداوەکانی فیلمەکەدا، چەندین ڕوداوی دراماتیکی و چێژ بەخش دەبینین.\nئەگەر تۆ هەوادارێکی جەیمس بۆند بیت ئەوا ئاشنایت هەیە لەگەڵ فیلمی گازینۆ ڕۆیال\nئەم فلیمە بەرهەمهێنرا لە ساڵی 2006، تا ببێت لە وەشانێکی نوێی فلیمی کۆنی گازینۆ ڕۆیاڵ کە 1967 بڵاو کرایەوە. وەشانە نوێیەکەی زیاتر تەرکیز دەکاتە سەر کارەکتەری بۆند و ڕوداوەکانی چیرۆکەکە دادەڕێژێتەوە تا لەگەڵ سروشتی کاتەکە بگونجێت. بە واتایەکی تر، ئەم فیلمە کەسایەتی جەیمس بۆندی 1960 دەگۆڕێت بە کەسایەتی جەیمس بۆندی سەدەی 21\nلە سەرەتای فلیمەکەدا، بۆند سەرکەوتوو دەبێت لە ڕێگەگرتن لە هێرشێکی تیرۆریستی کە فڕۆکەیەکی هاوڵاتیانی سڤیلی کردۆتە ئامانج. لێ چێفەر دەبێت کە پلانەکە دادەنێت و پاڵپشتی دارایی ئەم ڕوداوە دەکات تا هێڕشەکە بکرێت\nبۆند دەزانێت کە لێ چێفەر خاوەن بانکێکە کە کاردەکات لەگەڵ گروپەکانی تیرۆریستی لە جیهاندا بۆ ئەوەی پارەکانیان لەوەبەرهێنانی بازاڕی پشکدا بەکاربهێنن و سودی 100% وەربگرن، بەڵام لێ چێفەر توشی زیانێکی گەورە دەبێت بەهۆی شکستی ڕوداوێکی تیرۆریستی. لەبەر ئەمە، بڕیار دەدات کە بەشداری بکات لە پاڵەوانێتی پۆکەری جیهانی، کە کەمترین بڕی ڕێگەپێدراو بۆ بەشداری 10 ملیۆن دۆلارە!\n٢١ لەسەر بنەمای چیرۆکی ڕاستەقینەی شەش خوێندکارە کە دەبن بە تیمێک بۆ بەرهەمهێنانی ستراتیژی حسابکردنی کاردەکانی بلاک جاک و قازانجی گەورە بەدەست دەهێنن لە گازینۆکانی لاس ڤێگاس! ئەم فیلمە دەکرێت ڕێگایەکی گەورە بێت بۆ ئەوەی فێری ستراتیژی کارد حساب کردن بیت و چۆن بەکاریبهێنیت لە گازینۆکانی ئینتەرنێت بۆ بەدەستهێنانی قازانجی گەورە!\nلەم بابەتەدا، سەیرێکی خێرای باشترین فیلمەکانی گازینۆمان کرد کە دەتوانیت چێژی لێ ببینیت بە سەیرکردنیان لە ئۆنلاین یان تی ڤی. ئەم فلیمانە لەناویاندا باشترین ستراتیژی و شارەزایی تێدایە کە تۆ دەتوانیت تاقیانبکەیتەوە لە گازینۆ نەریتی و گازینۆ ئۆنلاینەکان بۆ بەدەستهێنانی بردنەوەی گەورە.


هونەر 14/09/2021 - 09:10 هەواڵ/گشتی\nویلایەتە یەکگرتووەکانی ئەمریکا لوتکەی جیهانی بۆ ڕوبەڕووبوونەوەی کۆرۆنا لەخۆدەگرێت و بڕیارە کۆنگرەکە لەم مانگەدا بەڕێوەبجێت.\nلەمبارەیەوە ڕۆژنامەی واشنتن پۆستی ئەمریکی بڵاویکردەوە، جۆ بایدن سەرۆکی ئەمریکا بانگهێشتی سەرۆکی وڵاتانی جیهان، ڕێکخراوە نێودەوڵەتییەکان، سەرمایەدارە جیهانییەکان، ڕێکخراوە ناحکومییەکانی کردووە بۆ بەشداریکردن و یەکخستنی هەوڵەکانیان بۆ ڕوبەڕووبوونەوەی کۆرۆنا.\nمیدیاکانی پێشتر ئەمریکا ڕایانگەیاند كە لە نزیکترین کاتدا جۆ بایدن لوتکەی جیهانی بۆ ڕوبەڕووبوونەوەی کۆرۆنا ڕادەگەیەنێت، لەئێستادا کاتی ئەنجامدانی کۆنگرەکە لە کۆتایی مانگی ئەیلولدا دانراوە و بڕیارە بەشێوەی ڤیدیۆ کۆنفرانس بەڕێوەبچێت.\nهاوكات ڕۆژنامەی پۆلێکتیکۆ لەزاری سەرچاوە ئاگادارەکانەوە ئاشکرایکردووە، کۆنفرانسەکە تیشکدەخاتەسەر وەڵامدانەوەی وڵاتان بۆ ڕوبەڕووبوونەوەی پەتای کۆرۆنا و هەروەها هەوڵە جیهانییەکان بۆ کوتان دژی ڤایرۆسەکە.\nشایەنی باسە ویلایەتە یەکگرتووەکانی ئەمریکا لە پلەی یەکەمی وڵاتانی جیهاندایە بۆ زۆریی ژمارەی توشبوون و گیانلەدەستدان بە کۆرۆنا، تائێستا 41 ملیۆن توشبوو و 671 هەزار گیانلەدەستدانی بە ڤایرۆسەکە تۆمارکردووە.


abdulrahman.mehabadi: پێگەی ئۆپوزيسيۆنی ئێران لە گۆڕانكارييە‌كانی سەردەم\nئەگەر سەيری گۆڕەپانی سياسيی 38 ساڵی رابردووی ئێران بكەين ئەبينين دوو هێزی دژ بە يەك بە بەردەوامی بەرانبەر بە يەكتر لە شەڕ دا بوون بە ئێستاشەوە. لە لايەك رژێمێکی دژ بە دیموکراتیەت و لە لايەكيتر، گەلێكی ئازاديخواز كە داواكارييەكانی لە ئوپۆزيسيۆنی ئێرانی و بە تايبەت لە گەورەترين هێزی ئۆپۆزيسيۆن واتا رێكخراوی موجاهيدينی خۆی دەردەكەوێت و لە سێيەم ساڵی ديكتاتۆريیەتی مەزهەبی لە ئێران، ئەنجوومەنی نيشتمانيی موقاومەتی ئێران وەك ئالتەرناتيڤێكی ديموكرات پێكهات كە رێكخراوی موجاهيدين هێزی سەرەكیەتی و مێژوو شايەتی دەدات لە سەری كە هاوپەيمانييەكی هەرە بە تەمەنە لە گۆڕەپانی سياسيی ئێران دا.\nخومەينی بەر لەۆەی بمرێت بە روونی ئەوەی وتبوو كە دوژمنی سەرەكيی ئێمە ” نە ئەمريكا و نە ئيسرائيل و نە سۆڤيەت و نە كوردەكانن” بەڵكو هەر ئەم ”موجاهيدين”ەن كە لە بن گوێماندان لە تاران. هەربۆيە خومەينی فەتوای لەسەر دەكردن كە دەبێ موجاهيدين بكوژرێن و خوێنی موجاهيدينی و بە تاڵانبردنی داراييەكانيانی بە ”حەڵاڵ” راگەياند بۆ هێزەكانی. قەتڵوعامكردنی زياتر لە (30)هەزار زيندانيی سياسی لە مانگەكانی كۆتايی ساڵی 1988 لە نموونە هەرە زەقەكانی ئەم كارەساتەيە. تاوانێك كە تەنانەت جێگرەوەی خومەينی، واتا (حسێنعەلی مونتەزيری)ـش پێی قبووڵ نەكرا و دەنگی ناڕەزايەتی هەڵبڕی و لادانی لە پۆستەكەی و دەستبەسەركردنی تا كۆتايی ژيانی دايە بەر خۆی و نەچووە پاڵ ئەم دڕندايەتييە شێتانەيە\nئێستا (28)ساڵ بەسەر ئەم قەتڵوعامكردنەدا تێپەڕيوە و بە هوی سياسەتی سازانی دەوڵەتانی رۆژئاوا لەگەڵ رژێمی ئێران، ئەم فايلە هەڵنەدراوەتەوە كە ئەگەر بێت و هەڵدريچتەوە دەتوانێ جێ بە مانەوەی ئەم رژێمە لەق بكات. چون بەرپرسان و هۆكارانی ئەم قەتڵوعامكردنە هێشتا دەسەڵاتی ئێرانيان بەدەستەوەيە.\nلە راستيدا پێناسە و سياسەتی داپڵۆسين و ئيعدامكردن و تيرۆر، دوای مردنی خومەينی لە ساڵی 1989 ش بە شێوازی جياجيا، درێژكراوەی هەمان سياسەتی دژە مرۆڤانەی پێشووە تا دەگاتە ئەمڕۆ.\nدوای ئەوەی رژێم جامی ژەهری رێككەوتننامەی ئەتۆم لەگەڵ دەوڵەتانی رۆژئاوای نۆش كرد ئێستا زياتر لە جاران كاتيەتی كە فايلەكانی تايبەت بە كوشتار و قەتڵوعامكردن و تاوانی دژەمرۆڤايەتی رژێم بكرێنەوە و بەرپرسانی بدرێنە دادگا. هەر لەو پێوەندييەدايە كە خانمی مريەم رەجەوی، سەرۆك كۆماری هەڵبژێردراوی موقاومەتی ئێران لە كۆبوونەوەی ئێرانيەكان لە 9ی جولای ئەمساڵ لە ژێر ناوونيشانی ”بزوتنەوەی دادخوازيی زيندانيانی قەتڵوعامكراوی ساڵی 1988” كەمپينی دادخوازی راگەياند و لێژنەيەيك بۆ پێكهێنرا لە ئاستی نێودەوڵەتيدا بە ناوی ”لێژنەی داد بۆ قوربانييەكانی قەتڵوعامكردنی 1988” لە ژنێڤ و دەستی بە كارەكانی كرد. كەمپينێكی جيهانی نەك تەنها لە پێوەند لەگەڵ ئەم قەتڵوعامكردنە، بەڵكو بۆ نەهێشتنی ئەشكەنجە و لەسێدارەدان لە ئێران كە روژانە زيندانيان دەبنە خۆراكی داوودەزگاكانی ئەم رژێمە.\nلە هەنگاونانی بەرەو پێشەوەچوونی ئەم كەمپينە و لە پێوەند لەگەڵ پێشهاتە جيهانی و ناوچەييەكان، رۆژی شەممە 26ی نۆڤامبەر كۆنفەڕانسێك لە ژێر ناو و نيشانی ”بانگەواز بۆ دادخوازی و دادگاييكردنی بەرپرسانی تاوانی دژ بە مرۆڤايەتی لە ئێران و سوريا” بە ئامادەبوونی خانمی مريەم رەجەوی و بە بەشداريكردنی ژمارێك كەسايەتيی سياسی و مافزانی بەرجەستەی فەڕانسەيی و ئەورووپی و پەرلەمانتارانی وڵاتانی ناوچەكە و ژمارێك لە بەرپرسانی ئۆپۆزيسيۆنی سوريا لە پاريس بەڕێوە چوو\nخانمی رەجەوی لەم كۆنفەڕانسەدا سياسەتی 16 ساڵی رابردووی ئەمريكای بە سياسەتێكی كارەساتاوی بۆ گەلی ئێران و گەلانی ناوچەكە وەسف كرد كە زۆرترين سوودی هەبووە بۆ رژێمی ولايەتی فەقيهی لە ئێران و گوتيشی: ”بە دەست بەكاربوونی کابینەی نوێی حكومەتی ئەمريكا، خەڵكی ئێران و موقاومەتی ئێران و گەلانی ناوچەكە چاوەڕوانی ئەوەن پێداچوونەوە بكرێت بەسەر سياسەتی ئەمريكادا”.\nلە بەرانبەردا، كاربەدەستانی رژێمی ئێران سەردەمی باراك ئۆبامايان بە ”سەردەمی زێڕين” و كابينەی (دۆناڵد ترامپ)يشیان بە "كابينەی ترسناك" وەسف كردووە بۆ خۆيان. پەيامی دژكردەوەی رژێم دەکرێت لەوەدا كورت بكرێتەوە كە دەستكەوتەكانی ”با” هێنابووی بۆ رژێم لە سەردەمی ئۆبامادا، لەو قۆناغە نوێيەی ئێستا دەستی پێكردووە ”با” دەيباتەوە.\nخانمی رەجەوی هەروەها وتی: ”لە قەيرانی ئەمڕوی ناوچەكەدا، هەر رێگاچارەيەك بۆ كۆتاييهێنان بە شەڕ و نائارامی و بە تايبەت پرسی داعش، بەستراوەتەوە بە كۆتاييهێنان بە دەستتێوەردانی رژێم لە كاروباری ناوچەكەدا و بە تايبەت لە سوريا”.\nئینجا ئاماژەی دا بەوە كە دەبێ دۆسێيەی تاوانە جەنگييەكانی رژێمی ئێران لە سەردەمی شەڕی (8) ساڵانی خومەينی و رەوتی لە سێدارەدانی هاووڵاتييانی فارس و كورد و عەڕەب و بەلووچ و سوننە و شيعە و پێڕەوانی ئايينەكان و رەوتی (قەتڵە زنجيرييەكان)ی هەشتاكان دەبێ بكرێنەوە. وتیشی: ”ئێستا خامنەئی زياتر لە جاران مانەوەی دەسەڵاتی خۆی بەستۆتەوە بە كوشتاری خەڵكی سوريا. ئێمە و گەلەكەمان لە تەنيشت گەلی بوێر و سەرفەرازی سوريا وەستاوين. ئێمە خۆمان بە شارومەندانی شاری حەڵەب دەزانين. حەڵەب كە هێمای رەنج و خۆراگرييە لەم جيهانەدا، دووبارە ئازاد و ئاوەدان دەكرێتەوە و دەكەوێتە سەر پێ. سوريا لە ناو دڵی گەلانی هەموو جيهاندايە و بێگومان سەر دەكەوێت و رزگار دەكرێت”.\nئێستا موقاومەتی ئێران بە پشت بەستن بە رەنج و ئازار و فيداكاريیەکانی خۆی و گەلەكەی، زيات لە هەر كاتێكيتر، بەهێزە و لە خەباتێكی ماندوويی نەناسانە و بێ وچاندا توانيويەتی رەوايەت و متمانەی خۆی لە ئاستی جيهاندا بسەلمێنێت و جيهانێك بخاتە تەنيشت خۆی. هەڵبەت رەمزی ئەم سەركەوتنە لەوە بەدەر نيە كە ئەم موقاومەتە، هيچ شتێكی بۆ ”خۆی” نەويستووە و ويستوويەتی هەموو شتێك بۆ ”گەل” دەستەبەر بكات.\nلەبەر رۆشنايی ئەم هەڵوێست و رەوايەتەيە كە لاوانی نيشتمان، ژنان و پياوانی ئێران، پۆل پۆل دێنە ريزی ئەم موقاومەتەوە كە ئامادەبوونی ژمارێك لە زيندانيانی سياسی و لاوان و هێزەكانی موجاهيدين لە ناوخۆی ئێران لەم كونفەڕانسەدا ديمەنێكی ئەم تابلۆيەن. ئەوان هەر كامەيان نوێنەرايەتيی بەشە جياجياكانی كۆمەڵگای ئێران و بە تايبەت زيندانيانی خۆڕاگر دەكەن كە هيوای خۆيان لە سيمای ئەم رێكخراوەدا و لە ژێر چەتری خانمی رەجەويدا بەدی دەكەن.


ماڵپەری فیردەوس | مەرجەکانی وەلی چیین بۆ بەشوودانی ئافرەت؟\nسەردێری پرسیار:مەرجەکانی وەلی چیین بۆ بەشوودانی ئافرەت؟\nبەرواری دانان :2020-11-23 کۆدی پرسیار:2267\nپرسیار: مەرجەکانی وەلی چیین بۆ بەشوودانی ئافرەت؟\nوەڵام: زانایان سەبارەت بە مەرجەکانی وەلی دەڵێن:\n١-دەبێت وەلی عاقل بێت.\n٢- دەبێت وەلی بالغ بووبێت.\n٣- دەبێت وەلی ئازاد بێت بەندە نەبێت.\n٤- دەبێت وەلی نێر بێت، واتە: پیاو بێت نەک ئافرەت.\n٥- دەبێت ئایینیان یەک بێت، واتە نابێت وەلی کافر بێت.\n٦- دەبێت (عادل) دادپەروەر بێت، نابێت کەسێکی خراپ بێت.\n٧- دەبێت کەسێکی ژیر بێت و مەسلەحەتەکانی زەواج بزانێت.


فاوڵ هاوسەرۆک !\n فاوڵ هاوسەرۆک !\nلەبنەڕەتدا ئەوە خودی دژایەتی پارتی و بارزانی بوو بۆ هاوسەرۆکانی ئێستای یەکێتی (بافڵ تاڵەبانی و لاهور شێخ جەنگی) کە وایکرد ئەم دوو گەنجە بگەیەنێتە لوتکەی هەرەمی سیاسی و حیزبی یەکێتی. وەستانەوەی ئەم دوو گەنجە لەدژی پیلانەکانی پارتی لەهەناوی یەکێتی دا، ئەم دوو گەنجەی زۆر خۆشەویست کرد لەناو دەنگدەرو لایەنگرانی یەکێتی دا.\nدوای ماوەیەکی زۆر، مەسعود بارزانی سەرۆکی پارتی دیموکراتی کوردستان هاتووەتەسەر خەت و لەپەیوەندییەکی تەلەفۆنیدا لەگەڵ بافڵ تاڵەبانی هاوسەرۆکی یەکێتیی نیشتمانیی کوردستان قسەی کردووە لەسەر کۆبوونەوەی نێوان هەردوو حیزب (ی. ن. ک) و (پ. د. ک).\nبەبۆچوونی تایبەتم ئەم پەیوەندیە نێتێکی خەمخۆرانەی کوردانەی نەتەوەییانەی لێ ناخوێنرێتەوە، لەبەر دوو هۆکار:\nیەکەم: ئەگەر تەواوی بڕیارەکانی ناو پارتی دیموکرات لەخودی مەسعود بارزانی سەرۆکی ئەو حیزبەوە بێت وەک لەپەیوەندییە تەلەفۆنییەکەدا بە بافڵ تاڵەبانی ڕاگەیاندووە، ئەوا کەواتە هەمان قسەیش ڕاستە بڵێین تا ئێستا بارزانی نەیهێشتووە پارتی پیرۆزبایی لەهاوسەرۆکانی یەکێتی و مەکتەب سیاسی نوێ و سەرکەوتنی چوارەمین کۆنگرەی یەکێتی بکات؟ کەواتە پرسیار لێرەدا ئەوەیە: لەکاتێکدا بارزانی ڕێگە بەخۆیی و حیزبەکەیشی نادات پیرۆزبایی لەهاوسەرۆکانی یەکێتی بکات ئیدی بەچی ویست و دیدگایەک لەگەڵ هاوسەرۆکێکی یەکێتی کۆدەبێتەوە و تەلەفۆن بۆ هاوسەرۆکەکەیتر ناکات؟ وەڵامی ئەم پرسیارە دەکەمە خاڵی دووەم.\nدووەم: ئەوەی بارزانی مەبەستێتی لەم پەیوەندییە تەلەفۆنییەدا دەستی بکەوێت ئەوەیە، دەیەوێت کەلێن و دژایەتی بخاتە نێوان هەردوو هاوسەرۆکەکەی یەکێتی.\nئێستا بارزانی و پارتی بەتەواوی لەوە تێگەشتوون ئەم یەکێتییەی ئێستا یەکێتییەکەی جاران نییە لەسەر دەستی هاوسەرۆکەکانی، بۆیە بارزانی دەیەوێ وەک یەکێتییەکەی جارانی لێبکات و توشی لێکترازانی بکات. بەدیدو ویستی بارزانی پێیوایە ئەگەر بتوانێت لەسەرەوە دوو لەتیان بکات، ئەوا لەخوارەوە ئاسانتر لەت دەبن.\nئەی کەواتە دەبێت هاوسەرۆکانی یەکێتیی نیشتمانیی کوردستان لە بەرامبەر ئەم پیلانەدا چی بکەن؟\nبەڕاستی هەر یەکێک لەبافڵ تاڵەبانی و لاهوری شێخ جەنگی بەتەنها بچنە کۆبوونەوە لەگەڵ پارتی و بارزانی، فاوڵێکی سیاسی دەکەن و دیسان سەرەداوێکی خراپ دەدەنەدەست پارتی و بارزانییەوە.\nبەئەسڵ لای بارزانی بافڵ و لاهور زەڕڕەیەک جیاوازیان نییە، چونکە:\nیەکەم: بەبڕوای سەرۆکی پارتی هەردوو هاوسەرۆکەکە پلانیان هەبووە لەشکستی ڕیفراندۆم و ڕووداوەکانی شانزەی ئۆکتۆبەری شاری کەرکوک.\nدووەم: پارتی و بارزانی پیرۆزباییان هیچ یەکێک لەهەردوو هاوسەرۆکەکە نەکردووە، چونکە لای پارتی ئەم دوو گەنجە لەیەک بەرگ و لەیەک مەرتەبەدان.\nسێیەم: ئەم دوو گەنجە هۆکار بوونە لەسەرخستنی کۆنگرەی یەکێتی و ڕێکخستنەوەی یەکێتی، بۆیە بارزانی یەکێتییەکی وەهای ناوێت و دژی ئەوانەیش وەستاوەتەوە کە ئەم یەکێتییە نوێیەیان هێناوەتە بوون.\nچوارەم: بارزانی نایەوێت جگە لەخۆی و حیزبەکەی خۆی، هیچ کەس و حیزبێکیتر پەیوەندیان لەگەڵ دەرەوە هەبێت و بەناوی کوردەوە قسە بکەن، لەکاتێکدا هاوسەرۆکانی یەکێتی خاوەن دوو گەورەترین هێڵی دیپلۆماسین لەلای ئەمریکی و بەریتانییەکان و پێشتر پێکەوە ئیشیان کردووە.\nپێنجەم: تا بارزانی و پارتی مابن!، تاڵاوی شکستەکەی پۆستی سەرۆک کۆماری عێراق و وەزیری دادیان لەبیرناچێتەوە کە، هاوسەرۆکەکان توانیان لەو دوو بابەتەدا دەستی بارزانی بشکێننەوە.\nپشت بەست بەم بەڵگانە، پێویستە هاوسەرۆکانی یەکێتی فاوڵێک نەدەنە پارتی و بارزانی گۆڵێکی حاسم و یەکلاکەرەوە لەیەکێتی نوێ بکەن، ئەگەر هەر یەکێک لە هاوسەرۆکان بەجیا بەدەم پەیوەندییە تەلەفۆنییەکەی بارزانییەوە بچێت، کەواتە فاوڵ هاوسەرۆک!


یانەی ھەولێر لە بەغدا یارییەکەی دۆڕاند - SAHAR KURDISH (Sorani)\nMay 13, 2021 14:26 Asia/Tehran\nله خولی نایابی عێراق و له لوتکه‌ی یارییه‌کانی گه‌ڕی ٣٠دا، یانه‌ی هه‌ولێر له به‌غدا یارییەکەی به یانه‌ی شوڕته دۆڕاندو، «لوئه‌ی سه‌ڵاح»ی راهێنه‌ریشی بۆ جاری دووه‌م له‌م وه‌رزه به کارتی سوور کرایه ده‌ره‌وه.\nبە پێی ڕاپۆرتی بەشی وەرزشیی میدیاکانی ھەرێمی کوردستان، یارییه‌که ئێواره‌ی ڕۆژی چوارشه‌ممە ١٢ی ئایار، له یاریگه‌ی «شه‌عب »ئه‌نجام درا و تێیدا یانه‌ی هه‌ولێر به ئه‌نجامی یەک بە دوو شکستی ھێنا.\nهه‌رچه‌نده هه‌ولێر له گێمی دووه‌م به گۆڵی یاریزان «شێرکۆ که‌ریم» پێشکه‌وت، که له خوله‌کی ٦٧ تۆماری کرد، به‌ڵام یانه‌ی شوڕته دوو گۆڵی تۆمار کرد و یارییه‌که‌ی برده‌وه.\nگۆڵی به‌رامبه‌ری شوڕته یاریزان «فه‌هد یوسف» له خوله‌کی ٧٣ دا تۆماری کرد، دواتر له خوله‌کی ٨٩ ش دا «ئه‌مجه‌د عه‌توان» به تۆپێکی به‌هێز له ده‌ره‌وه‌ی ناوچه‌ی سزا، گۆڵی دووه‌می بۆ «شورته» تۆمار کرد.\nهه‌ر له یارییه‌که‌دا و له خوله‌که‌کانی کۆتاییدا «لوئه‌ی سه‌ڵاح» راهێنه‌ری هه‌ولێر دوای ڕەخەگرتنی لە داوەری کێبەرکێکە به کارتی سوور کرایه ده‌ره‌وه. ئه‌مه دووه‌مجاره له‌م وه‌رزه‌دا کە «لوئه‌ی سه‌ڵاح» به کارتی سوور ده‌کرێته ده‌ره‌وه.\nهاوکات له یارییه‌که‌دا و دوای تۆمارکردنی گۆڵی هه‌ولێر، داوەرەکە لە کاتی بانگی مەغریب چه‌ند خوله‌کێک یارییه‌که‌ی وه‌ستاند، بۆ ئه‌وه‌ی یاریزانان و به‌شداربووانی یارییه‌که رۆژووەکەیان بکەنەوە.\nلە ئێستادا به‌م ئه‌نجامه شوڕته ٥٨خاڵی تۆمار کردووەو بۆ پله‌ی دووه‌م سه‌رکه‌وتووەو، یانه‌ی هه‌ولێریش به ٣٢ خاڵ له پله‌ی ١٣یه.


تاریخ ایجاد در شنبه, 14 آذر 1394 10:41\nنەسرینی پورت خوداگیر بێ، دانەنیشت. کاکم کوتی مادام خوشکی ئەو دانانیشێ منیش خوشکی خۆمی لێ دەستێنمەوە. هەرچی گریام و پاڕامەوە کەس گوێی لێ نەگرتم.بە چلەی زستانێ هاتن و منیان هێناوە ماڵی باوکم. کاکم کوتی تووتکی ئەوانمان ناوێ.\nدوایین دیمەنیك کە لە تۆم لە یادە قامکت خستبووە نێو دمتەوە و دەتمژی. بیست و پێنج ساڵە ئەو وێنەیە لە پێش چاومە. لە پاش ئەوەی باوکت تەڵاقی دام و مێردم بە حاجی کرد،خوا سێ منداڵی دیکەی دامێ، بەڵام هیچیان جێی تۆیان پڕ نەکردەوە.\nحاجی قەت نەیهێشت بتبینم. پاش بیست و پێنج ساڵیش کە زانی تۆ دێی کوتی دەچم بۆ سەفەر .\nنەشچوو بۆ سەفەر و هەر لە نێو دێیە. شەوانە دەچێتە ماڵی براکەی و بە رۆژیش لە بەیانییەوە تا ئێوارێ لە سەربانی ماڵی خوشکی دادەنیشێ و چاو دەبڕێتە ماڵی خۆمان و چاوەرێی رۆیشتنی تۆیە.\nچەمەدانی بە تاڵ\nبووکەکەی سەیدباپیر،کوبرا، تەنانەت نەیهێشت بۆ ناشتنەکەشی ماڵی سەید ڕەحمان بێنە گۆڕستان. تا ئەو رۆژە چەندین جار ڕدێن سپی و پیاوماقووڵیان ناردە کنی هەمووی جواب کردن.\nپاش گەڕانەوەیان کوبڕا، کوبڕاکەی جاران نەبوو. سەید باپیر هەر لەبن خێوەتەکانی سەر سنوور چاوەکانی سپی بوون و دنیای بە تاریکی دیت. بنەماڵەکان بۆ دۆخی سەید باپیر بە پەرۆش بوون و بێ دەسەڵات. پیاوە دەمامک دارەکان بە نێو خەڵکەکەدا دەسووڕانەوە و هەڕەشە و گوڕەشەیان بەردەوام بوو.\nپاش مانگێک دورخستنەوە رۆژێک بنەماڵەکانیان کۆ کردەوە و پێیان ڕاگەیاندن کە وەبەر بەزەیی نیزام کەوتوون، دەنا تا کاتێک کوڕەکانیان نەگەڕێنەوە نەیاندەهێشت چاویان بە شارەکانی خۆیان بکەوێتەوە. کەسوکاری بنەماڵەکان هەموو رۆژێ دەچوونە بەردەرکە ڕەشەکان و داوای گەڕانەوەی خزمەکانیان دەکرد. سەید باپیر دڵنیا بوو ڕەحمانی برای هەموو رۆژێ لە گەڵ منداڵەکانی دێنە بەر دەرکە ڕەشەکە و بەربینگیان پێ دەگرن و داوای گەڕانەوەیان دەکەن، بەڵام کاتێک گەڕانەوە و تەنانەت بۆ بەخێرهاتنەوەشیان نەهاتن، زانی کە لەو مانگەدا کەسیان بۆ جارێکیش نەچووەتە بەردەرکە ڕەشەکە.\nلەو رۆژەوە سەید پشتی کووڕ بۆوە و نەیتوانی چیتر قیت ڕاوەستێ.


سوودی بیبەری سوور بۆ دابەزاندنی کێش\n15/7/2021 06:12 PM\nتوێژەران بەو دەرئەنجامە گەیشتوون کە بوونی مادەیەک بە ناوی «کپسایسین» لە بیبەری سووردا کە گەرمی‌هێنەرە، دەتوانێ ئیشتیای خواردن کەم بکاتەوە و خێرایی سووتاندنی کالۆری زیاد بکات.\nکپسایسین مادەیەکی بێ‌تام، بێ‌ڕەنگ و بێ‌بۆنە کە هەستی گەرمی لە جەستەدا دروست دەکات و ئەگەر رێژەیەی ئەم مادەیە زۆر بێت تەنانەت دەتوانێ ببێتە هۆی سووتانەوەی پێست. لە پێکهاتەی هەندێک لە کرێمەکاندا ئەم مادەیە هەیە و بۆ گەرم کردنی پێست و لەناوبردنی ئێش بەکار دێت.\nنیوە کەوچێکی چا خواردنەوە کپسایسین پێویستی رۆژانەی جەستە بەم مادەیە دابین دەکات. خواردنی ٦ گرام کپسایسین کە رۆژدا ئیشتیا تا رادەیەکی زۆر سەرکوت دەکات و چەوریی ورگ لە پیاوان و ژناندا لەناو دەبات و بەکارهێنانی کالۆری بۆ بڕی ٢٠٠ دانە دادەبەزێنێت و بەم جۆرە خێرایی میتابۆلیزمی بەرز دەبێتەوە و کێشی جەستە کۆنتڕۆڵ دەکرێت.\nبیبەری سوور کە کپسایسینی تێدایە لە حاڵەتی وشکدا زیاتر دەتوانێ لەسەر کەمبوونەوەی ئیشتیای خواردن کاریگەری هەبێت. ئەگەر خواردنی بیبەری سوور هاوکات بێت لەگەڵ چالاکییەکانی دیکە بۆ کەمکردنەوەی کێش، بۆ نموونە وەرزشکردن، دابەزینی ئەوتۆی کێشی جەستەی لێدەکەوێتەوە و ئەم گۆڕانە بەخێرایی خۆ دەردەخات.


9/9/2019 2:47:00 PM\n1. بۆچی وشەی (سەفەر)ی عەرەبی، جێگەی وشەی (گەشت)ی لە زمانی ئێمەدا گرتۆتەوە؟! لەم گوزارەیە ڕادەمێنم.\n2. وشەی سەفەر بەردەوامیی تێدایە. چالاكیی و جوڵەیەكی بەردەوامە، كە بیرۆكەی وەستانت بیر ناخاتەوە. كەچی وشەی گەشت، بیرت دەهێنێتەوە، كە كۆتاییەك و گەیشتنێك هەیە. ئەگەر بمانەوێت وشەیەكی كوردیی گونجاوتر بۆ سەفەر بەكار بهێنین ڕەنگە (گەڕان) و گەڕیدەیی زۆر لەبارتر بن.\n3. گەڕانیش درێژەی هەیە و گەڕیدە ڕێبوارێكی هەمیشەییە. ئەوەی دەگەڕێ، یەك هەوارگە و شوێنی حەوانەوەی نییە. ئەو شوێنەكان و هەوارەكان و مەنزڵەكان ئەزموون دەكات، لە هەر شوێنێ ئاهێكی حەوانەوە و لە پاش هەر پشووێك، هەنگاو بەرەو جێگەیەكی دیكە.. ئەو بەردەوامە..\n4. دەگەڕێم، بەمانای دەڕۆم و دێمەوە هەمان شوێن. دەگەڕێم، واتە دەڕۆم و دەگەڕێمەوە..\n5. ئەمە ڕێی ئەوەت لێدەگرێت كۆچ بكەیت! ئازاری كۆچ بڕانەوەی نییە، چونكە كۆچ دەرگا لەسەر گەڕانەوە دادەخات. كۆچ، هەڵكەندنە لە شوێنێكەوە بۆ نیشتەجێبوونەوە لە شوێنێكیتر، بەبێ ئەوەی هیچ گەرانتییەك هەبێت بۆ حەوانەوە..\n5. من كۆچمكرد و ئاوارەی كردم، گەڕامەوە و هەرگیز نیشتەجێ نەبوومەوە، ئەمەش جیاوازیی نێوان گەڕان و سەفەر، یان كۆچ و گەڕیدەییە. كە كۆچ دەكەیت، وا دەزانیت نیشتیمان تۆی ناوێت، كە سەفەر، یان دەگەڕێی، نیشتیمان وەك شانازییەك لەگەڵ خۆت دەبەیت..\n6. من دەگەڕێم، كەواتە هەم.\n7. كەواتە من ماڵیی بوومەوە. بۆیە دەگەڕێم، بۆیە بۆ هەر شوێنێ بچم، شانازیی بەوەوە دەكەم لە كوێوە هاتووم.. چونكە دەزانم، لە هەر شوێنێك خراپ باسی ئەو شوێنە بكەم، كە نیشتیمانمە، لەو شوێنەش بەچاوی نزم تەماشام دەكرێت..\n8. ڕێزگرتن و خۆشویستنی نیشتیمان، پێوەری پێشوازیكردنی ئەوانیترە لە تۆ..


حوسێن پیرۆتی بانگهێشتی دادیاری لقی ١ی دادگوستەریی شنۆ کرا\n10:57 - 26 سەرماوەز 2720\nڕۆژی سێشەممە ٢٥ی سەرماوەز، هاووڵاتییەکی کورد بە ناوی "حوسێن پیرۆتی" بانگهێشتی دادیاری لقی ١ی دادگوستەریی شاری شنۆ کرا.\nئەو هاووڵاتییە کە ئەندامی کۆمیتەی هاوئاهەنگی بۆ پێکهێنانی ڕێکخراوە کرێکارییەکانە، پاش سەردانی لقی ١ی دادگوستەریی شنۆ، پێیڕاگەیەندراوە کە ئیداری ئیتلاعاتی شنۆ سکاڵای دژی ناوبراو تۆمار کردووە.\nئەو هاووڵاتییە بە تۆمەتی "پڕۆپاگەندە دژی نیزام و بڵاوکردنەوەی هەواڵی بانگهشێتکردنی بۆ ئیتلاعات" تاوانبار کراوە.\nحوسێن پیرۆتی هەتا کاتی دادگاییەکەی بە دانانی بارمتەی ٢٠ میلیۆن تمەنی بە شێوەی کاتی ئازاد کراوە.\nڕۆژی یەکشەممە ١٩ی گەلاوێژ، ئەو هاووڵاتییە شنۆییە لە ڕێگای پەیوەندیی تەلەفوونییەوە بانگهێشتی ئیدارەی ئیتلاعاتی ئەو شارە کراوە و لەمەڕ چالاکییەکانی کرێکاری و مافی ژنان و چالاکی لە گرووپی شاخەوانی، لێپرسینەوەی لەگەڵ کرابوو.


لاپه‌ڕه‌ی سه‌ره‌کی > به‌رده‌وامی حه‌ج پێویستی به به‌ڕێوبه‌رایه‌تی و فه‌رهه‌نگ سازی هه‌یه\nیه‌که‌م) ئێستاش زۆر له پرس و ده‌ستووره‌کانی ئه‌و بواره واته حه‌ج، پێویستیان به پێداچوونه‌وه‌یه‌کی بنه‌ڕه‌تی هه‌یه. بۆ نموونه بۆچی بۆ چوونه حه‌ج، ته‌نیا مه‌رجی توانای ماڵی ڕه‌چاو ده‌کرێت به‌ڵام توانای جه‌سته‌یی، ئاوه‌ز و ده‌روون ڕه‌چاو ناکرێت؟ ئایا ناکرێت فتوایه‌کی وا ده‌ربکرێ که ئه‌گه‌ر که‌سێک تا تامه‌نی 70 ساڵی نه‌یتوانی فه‌ڕزی حه‌ج به‌جێ بێنیت، ئیتر گله‌یی له‌سه‌ر نه‌بێت و باشتر وابێت که نه‌بنه هۆکاری زه‌حمه‌ت بۆ ده‌ورووبه‌ریان و به‌رپرسان ؟!- ئایا ناکرێت فه‌رمانی قه‌ده‌غه کردنی زیاتر له یه‌ک که‌ڕه‌ت حه‌ج کردن ده‌ربکرێ؟ و زۆر که‌سی تر زیاتر له یه‌ک ده‌هه چاوه‌ڕوان نه‌مێننه‌وه؟! له نه‌ریت و ڕێ و ڕه‌سمی حه‌جیشدا، ئێستاش فتوای جۆراوجۆر و دژ به‌یه‌کی ئایینزا جیاوازه‌کان، هۆکاری زۆرێک له گرفته‌کانی پێشهاتوون.\nدووهه‌م) کاره‌ساتی سه‌ره‌کی جیهانی ئیسلام ده‌بێ له دوو بواری زۆر گرینگدا تاووتوێ بکرێت:\nئه‌لف) به‌ڕێوبه‌رایه‌تی، که پێوه‌ندی به ده‌سه‌ڵاتداران و ده‌وڵه‌ته‌کان هه‌یه.\nب) کولتوور، که پێوه‌ندی به ته‌واوی خه‌ڵک هه‌یه.\nشێوازی به‌ڕێوبه‌رایه‌تی جیهانی ئیسلام، زۆر نه‌شیاو، دوور له زانست، سوننه‌تی و له‌سه‌ر بنه‌مای بیر و ڕای خۆیی و هۆز و قه‌بیله‌ییه. له‌و شێوازه به‌ڕێوبه‌رایه‌تییه‌دا، هه‌ڵبژاردنی به‌ڕێوبه‌ران هیچ بنه‌مایه‌کی زانستی نییه. به‌ڵکو هه‌ڵبژاردنیان له‌سه‌ر ئه‌ساسی ڕانت و پێوه‌ندی قه‌بیله‌یی و ڕێژه‌ی ده‌سه‌ڵاتدارییه. ڕه‌نگه خوێنده‌واری زانکۆ و لێهاتوویش به‌ڕواڵه‌ت ڕه‌چاو بکرێت و به بڕوانامه‌ی درۆینه به بێ تێپه‌ڕاندنی پله‌ی زانستی هێندێکیان ده‌ست نیشان بکرێن؛ که خاوه‌ن ئه‌و بڕوانامانه ڕه‌نگه له قوتابخانه‌شدا ئاماده نه‌بووبن.\nئه‌گه‌ر وه‌رگرتنی بڕوانامه، کێشه‌یه‌کی نه‌بێت، ئه‌زموون و تێپه‌ڕاندنی قۆناغه‌کانی ئیداری و یا به ڕۆژ بوونی یه‌ک شه‌وه و له‌نه‌کاو، ده‌گات به به‌رزترین پله‌ی به‌ڕێوبه‌رایه‌تی له ئاستی وه‌زاره‌تدا.\nله خه‌ساره‌کانی تری به‌ڕێوبه‌رایه‌تی له جیهانی ئیسلام، نه‌بوونی پێوه‌ندی نێوان ڕشته‌ی خوێنده‌واری به‌ڕێوبه‌ران، له‌گه‌ڵ بواری کارییانه. له‌وانه‌یه که‌سانێک هه‌بن که له بواری پزیشکیدا خوێنده‌واریان هه‌بێت به‌ڵام له به‌شی پیشه‌سازی و کانگا و یا وه‌زاره‌تی وڵات دا کار بکه‌ن و ساڵانێکی زۆر به تێکۆشان و هه‌ڵه‌ی ئه‌وان، سه‌رمایه و پاره و سامان و مرۆثی کۆمه‌ڵگا به فیڕۆ ده‌چیت و به‌دوا ئه‌وه‌شدا، متمانه‌ی خه‌ڵک، له‌ناو ده‌چیت که گرینگترین سه‌رمایه‌ی کۆمه‌ڵایه‌تی یه‌ک وڵاته.\nدان به‌هه‌ڵه نه‌دان و نه‌سه‌لماندنی به‌رپرسیاره‌تی شکسته‌کانیش له نه‌خۆشییه‌کانی باو له به‌ڕێوبه‌رایه‌تی وڵاته پاشکه‌وتوو و وڵاته ئیسلامییه‌کانه. که‌متر به‌ڕێوبه‌رێک هه‌یه که هۆکاری که‌وتنه خواری فڕۆکه یا ڕووخانی بورجێکی چه‌ند قاتی یا ئاگر گرتنی ماشێنێک، هه‌ڵه‌ی ئه‌ندامانی ژێر به‌ڕێوبه‌ری خۆی یا که‌م وکووڕی له پێکهاته‌ی ده‌زگاکانی ئیداری و ئلیکترونیکی دروست کراو له کارخانه‌کانی به‌شی کاری خۆی، بزانێت. به‌ڵکو له هۆکارێکی مرۆثی یا ژووره سروشتی ده‌گه‌ڕێن که ده‌ره‌نجامی ئه‌و خه‌سار و شکسته بخه‌نه گه‌ردن ئه‌و. ڕێژه‌ی به‌ڕێوبه‌رانێک که هه‌ست به به‌رپرسیاره‌تی و داوای لێبوردن کردن له خه‌ڵک و پاشه‌کشه کردن له پۆست و مه‌قامی ڕێکخراوه‌ی خۆیان بکه‌ن، له‌وانه‌یه به‌ڕێژه‌ی قامکانی ده‌ستێکیش نه‌بن، واته زۆر به‌ده‌گمه‌ن هه‌ڵکه‌وتوون.\nله‌و نێوانه‌دا، به‌ڕێوبه‌رایه‌تی مه‌زنی عه‌ڕه‌بستانی سعودی، به هۆی پێکهاته‌ی قه‌بیله‌یی و نه‌بوونی ده‌وڵه‌تێکی مۆدێڕنی ڕاسته‌قینه له‌و وڵاته‌دا، زۆر نه‌شیاو بوو و ڕوون وزانستی و وه‌لآمده‌ر نه‌بوو.\nئه‌و خه‌سارانه و زیانه‌کانی به‌ڕێوبه‌رایه‌تی، له پارته‌کانی سیاسی و ناوه‌نده‌کانی کۆمه‌ڵایه‌تی وڵاتانی ئیسلامیش، به شێوازێکی به‌رچاو خۆده‌نوێنن. به‌ده‌گمه‌ن هه‌ڵده‌که‌وێت که ڕێبه‌ران و به‌ڕێوبه‌رانی پارته‌کانی سیاسی (هه‌ردووک به‌شی ئیسلامی و سکولاری)، له بواره‌کانی ڕێکخراوه‌یی و به‌ڕێوبه‌رایه‌تی و به‌شه‌کانی پێوه‌ندیدار، خوێنده‌واریان هه‌بێت و لێهاتوویی و ئه‌زموونی ته‌واو و پێویستیان هه‌بێت. بانتری ده‌سه‌ڵاتی کاریزمایی، تا دواکاتی ژیان ڕیبه‌ر بوونی ڕێبه‌رانی ئه‌و حیزبانه، ڕاثه و لێکدانه‌وه‌ی ئیدئۆلۆژیک، پیلان گێڕان و له تاوانبار و خه‌تابار گه‌ڕان، ئه‌مپریالیسم و سه‌رمایه‌داری، جیهانی بوون، کۆنه په‌رستی، دوا که‌وتوویی و نه‌خوێنده‌واری زۆرینه‌ی خه‌ڵک، حکومه‌ت و ته‌نانه‌ت هۆکاره‌کانی جوگرافیایی و هه‌رێمیش، له لایه‌ن ئه‌و پارت و ڕێبه‌ره‌کانیان، بۆ پاکانه‌ی شکستی به‌رنامه‌کانییان و نه‌گه‌یشتن به ئامانج، و له ده‌ره‌نجامدا خه‌ساره‌کانی پێشهاتوو، بانگهێشت ده‌کرێن.\nله کۆتایی سه‌ده‌ی بیسته‌مدا واته له ده‌هه‌ی هه‌شتا به‌دواوه، فه‌رهه‌نگ له پێشکه‌وتندا ڕۆڵی زۆر گرینگی هه‌بووه. وتار و کتێبی زۆر سه‌باره‌ت به بواری کولتووری پێشکه‌وتن، نووسراوه و کۆڕ و دانیشتنی زۆر و به‌رچاو به‌ڕێوه چوون.\nبه‌ڵام به‌داخه‌وه، ئێستاش که له سه‌ده‌ی بیست و یه‌که‌م دایین، حکومه‌ت، حیزب و ناوه‌نده‌کانی کۆمه‌ڵایه‌تی له وڵاتانی ئیسلامی، له‌و بابه‌ته گرینگه نه‌گه‌یشتوون. ده‌سه‌ڵاتدارانی جیهانی ئیسلام، که‌مترین بوودجه بۆ بابه‌ته‌کانی کولتووری و ڕاهێنان له‌و بواره‌وه خه‌رج ده‌که‌ن. سیاسه‌ته‌کانی فه‌رهه‌نگی، له چوار چێوه‌ی بۆچوونی سیاسی و ئیده‌ئۆلۆژیک ده‌سه‌ڵاتداران و سیاسه‌تمه‌دارانێک که له‌لایه‌ن یه‌ک هۆز یا لایه‌ن و بزوتنه‌وه‌یه‌ک، به ده‌سه‌ڵات گه‌یشتوون، نووسراون و بلآو کراونه‌ته‌وه.\nحیزبه‌کان، ناوه‌ند و چالاکوانانی کۆمه‌ڵایه‌تیش، یا له ته‌نگه‌ژه‌ی ته‌نیا کرده‌وه خوازی به مه‌به‌ستی تێک ڕوخاندنی حکومه‌ت و به‌ده‌ست هێنانی ده‌سه‌ڵات به هه‌ر نرخێک که‌وتوون و بۆ ئه‌وه‌ی که ڕکه‌به‌ری به‌رامبه‌ریان شکست بده‌ن، مێژوو و کولتوور و ڕه‌وشت و دادوه‌ری له پێناو به‌ده‌ست هێنانی ده‌سه‌ڵات قوربانی ده‌که‌ن.\nیا ئه‌وه‌یکه، ته‌نیا خه‌ریک لێکدانه‌وه و ڕه‌خنه گرتنی دۆخێکن که تێیدان و چون له گۆڕه‌پانی کرده‌وه و هه‌نگاوناندا شکست ده‌هێنن و به مراد ناگه‌ن، کێشه‌وبه‌ره له‌گه‌ڵ بڕواگه‌لی کۆمه‌لگا ده‌که‌ن، که له‌و نێوانه‌دا ئایینی ئیسلام به نه‌شیاو بوون و داماوی تۆمه‌تبار ده‌که‌ن. هه‌روه‌ک که، پارت و ناوه‌نده کۆمه‌ڵایه‌تییه‌کانیش که لایه‌نگری ئایینن، به‌کار نه‌هێنانی ئامۆژه و زانسته‌کانی ئایینی، هۆکاری هه‌موو کێشه و گرفته‌کانی کۆمه‌ڵگا ده‌زانن و باشترین چاره‌سه‌ریش، له ڕاگه‌یاندن و فێر کردنی بڕوا و ده‌ستووره‌کانی ئایینیدا ده‌بینن. به‌و واتایه، له کاتێکدا که زۆرینه‌ی حکومه‌ته‌کانی وڵاتانی ئیسلامی له به‌ڕێوه‌بردنی وڵاتدا داماون، حیزبه‌کان، ناوه‌نده‌کان و چالاکوانانی کۆمه‌ڵایه‌تیش، ته‌نیا به شێوازی ناچالاک و کاردانه‌وه‌یی، له نێو ڕه‌وتی ڕامیاری و پیشه‌ی ڕامیاریدا نوقم بوون و بۆ رێکخستنی داهاتوویه‌کی باشتر، که له‌سه‌ر بنه‌مای لێهاتوویی که‌سه‌کان و چاکسازی ژێر بنه‌ماکانی ڕه‌وشتی و کولتووری کۆمه‌ڵگا بێت، به‌داخه‌وه، نه قسه‌یه‌کیان بۆ گوتن هه‌یه و نه به‌رنامه‌یه‌ک بۆ کردار.\nلێره‌دا، ڕووی قسه‌ی من زۆرتر به حیزب و ته‌یاره ئیسلامییه‌کانه که بۆ ئه‌وان شیاوتر و جوانتر وایه تا ئه‌وه‌ی که سه‌رقاڵی سیاسه‌ت و چالاکی سیاسی بن، زۆرتر له ڕابردوو خه‌ریک چاک سازی ڕه‌وشت و کولتووری کۆمه‌لگا بن و بایه‌خی پێ بده‌ن و به جێی ته‌نیا فێر کردنی چه‌مک و ده‌ستوره‌کانی ئیسلامی، به په‌روه‌رده‌ی ڕێبه‌ران و به‌ڕێوبه‌ران و چالاکوانانی کۆمه‌ڵایه‌تی به شێوازی نوێ و گونجاو له‌گه‌ل پێداویستییه‌کانی کۆمه‌ڵگای خۆیان خه‌ریک بن.\nبه‌ڕاستی جێی سه‌رسووڕمانه که ئێستاش، هێندێک له لایه‌نه ئیسلامییه‌کان له بیری موسوڵمان کردنی موسوڵمانان دان!! له کاتێکدا خه‌ڵکی کۆمه‌ڵگا ئیسلامییه‌کان موسوڵمانن و گومانی تێدا نییه. مه‌گه‌ر نابینین که هه‌موو ساڵێک ده‌یان ملوێن که‌س له سه‌رتاسه‌ری وڵاته ئیسلامییه‌کان بۆ حه‌جی عومڕه و ته‌مه‌تتۆع ده‌چن، سه‌دان ملوێن که‌س له نوێژه‌کانی ڕۆژانه و جومعه‌دا به‌شداری ده‌که‌ن، ڕۆژوو ده‌گرن و زه‌کات ده‌ده‌ن. که‌واته باشتر وایه، به جێی ئه‌وه‌ی که به بیری موسوڵمان کردنی موسوڵمانانی خۆمان بین!! باشتره به بیری ئه‌وه بین که لێهاتوویان بکه‌ین.\nبه بۆچوونی من، تێڕوانینێکی زۆر کورت و گوزه‌را به خه‌ساره‌کانی فه‌رهه‌نگی و کۆمه‌ڵایه‌تی خواره‌وه که له جیهانی ئیسلامدا به ڕێژه‌یه‌کی زۆر و به‌رچاو هه‌یه و له کۆسپ و له‌مپه‌ڕه‌کانی جددی گۆڕانکاری و نووژه‌ن کردنه‌وه ئه‌ژمار ده‌کرێن، وا پێویست ده‌کات که لایه‌نه‌کان، ناوه‌نده‌کان و چالاکوانانی کۆمه‌ڵایه‌تی له‌و کۆمه‌ڵگایانه‌دا، پێداچوونه‌وه‌یه‌کی گشتی و بنه‌ڕه‌تی به‌سه‌ر سیاسه‌ته‌کان، ئامانجه‌کان و به‌رنامه‌کانی خۆیاندا بکه‌ن و گرینگی دان به ڕاهێنان و چاکسازی کولتووری به ڕاده‌ی توانایان، له سه‌ره‌تای چالاکییه‌کانی خۆیان دانێن.\n1.\tهه‌رچه‌ند خه‌ڵکی ئێمه موسوڵمانه، به‌ڵام به‌داخه‌وه کاتی خۆیان به فیڕۆ ده‌ده‌ن و نرخێک بۆ کاتی دیترانیش دانانێن.\n2.\tهه‌رچه‌ند خه‌ڵکی ئێمه موسوڵمانه، به‌ڵام له‌گه‌ڵ خوێندنه‌وه‌ی کتێب نامۆن.\n3.\tهه‌رچه‌ند خه‌ڵکی ئیمه موسوڵمانه، به‌ڵام له به فیڕۆدانی وزه و زێده‌ڕۆیی له‌ودا هیچ هه‌ست به‌تاوان ناکه‌ن.\n4.\tخه‌ڵکی ئێمه موسوڵمانه به‌ڵام له‌گه‌ڵ وه‌رزش نامۆن و به‌رنامه‌یه‌کیان بۆ نییه.\n5.\tخه‌ڵکی ئێمه موسوڵمانه به‌ڵام شێوازی دروستی خه‌رج کردن نازانن.\n6.\tخه‌ڵکی ئێمه موسوڵمانه به‌ڵام ئاماده نین کاری به‌کۆمه‌ڵ و ده‌سته‌یی بکه‌ن.\n7.\tخه‌ڵکی ئێمه موسوڵمانه به‌ڵام به‌هۆی په‌روه‌رده‌ی هه‌ڵه‌ی نێو خێزانی و قوتابخانه، به‌رزه خۆیی نزمیان هه‌یه و گرینگی به سه‌ربه‌خۆیی له بۆچوون و کرده‌وه‌کانیاندا ناده‌ن.\n8.\tخه‌ڵکی ئێمه موسوڵمانه به‌ڵام گرینگی ناده‌ن به خاوێنی ده‌ورووبه‌ر و پاراستنی ژینگه و گوێی ناده‌نێ.\n9.\tخه‌ڵکی ئێمه موسوڵمانه به‌ڵام له پاراستنی ماڵی گشتی که‌متر خه‌من.\n10.\tخه‌ڵکی ئێمه موسوڵمانه به‌ڵام تووشی نه‌خۆشی به‌رتیل وه‌رگرتن و به‌رتیل دان بوون.\n11.\tخه‌ڵکی ئێمه موسوڵمانه به‌ڵام هه‌ڵسه‌نگاندنی خۆیان له‌گه‌ڵ دیتران و داوه‌ری له‌سه‌ر خه‌ڵک، بۆته له‌مپه‌ڕ له ئاست هاودڵی و هاوڕێییان له‌گه‌ڵ دیتران.\n12.\tخه‌ڵکی ئێمه موسوڵمانه به‌ڵام له ماڵ و له قوتابخانه فێر نه‌بوون که له‌بابه‌تی خۆیی و نه‌هێنی دیتراندا خۆ تێوه‌رنه‌ده‌ن و بازنه‌ی سه‌ر به‌خۆیی یه‌کتر بپارێزن.\n13.\tخه‌ڵکی ئێمه موسوڵمانه به‌ڵام ڕانه‌هاتوون که به بێ شاره‌زایی و یا ئاگاداری پێویست نابێ له‌هه‌موو شتێکدا بۆچوون ده‌ربڕن.\n14.\tخه‌ڵکی ئێمه موسوڵمانه به‌ڵام به نه‌خۆشی دووڕوویی، درۆ و مه‌رایی تووش بوون.\n15.\tخه‌ڵکی ئێمه موسوڵمانه به‌ڵام ته‌عاروف و ڕه‌سم و یاسایی زیادی و به‌رده‌ستگیر، ژیانیان ئیفلیج کردووه.\n16.\tخه‌ڵکی ئێمه موسوڵمانه به‌ڵام ئازار ده‌بینن له‌وه‌یکه گه‌شت و گوزاریان نییه؛ چونکه پێداویستی ته‌واویان بۆی نییه یا له‌گه‌ڵ فه‌رهه‌نگی ڕابواردن و سه‌یران کردن نامۆن.\n17.\tخه‌ڵکی ئێمه موسوڵمانه به‌ڵام بێ هیچ هۆکارێک، ڕقیان له سه‌رمایه و ده‌وڵه‌مه‌ندانه، له کاتێکدا هه‌موویان بۆ به‌ده‌ست هێنانی پاره ده‌ست و پێی خۆیان ده‌شکێنن و بۆ به‌ده‌ست هێنانی هه‌رچی زۆرتری هه‌ر خه‌رجییه‌ک ده‌که‌ن!!\n18.\tخه‌ڵکی ئێمه موسوڵمانه به‌ڵام په‌له کردن و بۆ گه‌یشتن به ئامانج، به‌دوا ڕێگا نێوبڕ و که‌م خه‌رج دا چوون، له نێوانیاندا، بۆته نه‌ریت و پۆڕ و ئارامی له ژیانیان ئه‌ستاندووه.\n19.\tخه‌ڵکی ئێمه موسوڵمانه به‌ڵام هه‌موویان به‌دوا کار و دامه‌زران له نێو ده‌زگاکانی حکومه‌تی دان له کاتێکدا هۆکاری ته‌واوی گرفته‌کان له حکومه‌ت ده‌زانن.\n20.\tخه‌ڵکی ئێمه موسوڵمانه به‌ڵام له لووتکه‌ی یاساشکێنی و دژایه‌تی داب و ده‌ستوور دان.\n21.\tخه‌ڵکی ئێمه موسوڵمانه به‌ڵام زمان لووسی و قسه‌زانی و بیرۆکه‌وانی له پێشتر ده‌زانن، له هه‌ر هه‌نگاونان و کرده‌وه‌یه‌ک که ببێته هۆی گۆڕانکارییه‌کی هه‌رچه‌ند چووکیش.\n22.\tخه‌ڵکی ئێمه موسوڵمانه به‌ڵام به‌رده‌وام ڕوخسارێکی ترش و تاڵ و جددیان هه‌یه و له ڕووبه‌ڕوو بوونه‌وه‌ی ڕۆژانه‌یاندا له که‌مترین زه‌رده‌خه‌نه و پێکه‌نین خۆده‌پارێزن.\n23.\tخه‌ڵکی ئێمه موسوڵمانه به‌ڵام به جه‌فه‌نک و ته‌وس لێدان و چیرۆک، گاڵته به‌یه‌کتر ده‌که‌ن.\n24.\tخه‌ڵکی ئێمه موسوڵمانه به‌ڵام به‌ڕاستی دیترناپه‌زێرن و هه‌ڵسووکه‌وتیان ته‌نیا له‌سه‌ر بنه‌مای جنسایه‌تی، ڕه‌گه‌ز، زمان و ئایینزا و به‌رژه‌وه‌ندی گروپ و حیزبی ڕێک ده‌خه‌ن.\n25.\tخه‌ڵکی ئێمه موسوڵمانه به‌ڵام به جێی لێکۆڵینه‌وه و شوێنگری وردی هه‌واڵ و قسه، له سه‌رچاوه‌ی جێ متمانه و سه‌ره‌کی، به ده‌نگۆ و بیستراوه‌کان ڕازی ده‌بن.\n26.\tخه‌ڵکی ئێمه موسوڵمانه به‌ڵام به‌رده‌وام له که‌سێک ده‌گه‌ڕێن که یارمه‌تیان بدات یا هه‌موو تاوانه‌کان به‌سه‌ر ئه‌ودا ساخ که‌نه‌و هیچ خۆیان له ئاست شکست و سه‌رکه‌وتندا به‌رپرس نه‌زانن.\n27.\tخه‌ڵکی ئێمه موسوڵمانه به‌ڵام به‌رده‌وام یا له سیاسه‌ت هه‌ڵدێن یا سیاسه‌تمه‌داران وه‌ک ڕێوی به فێڵه‌زان ده‌ناسێنن یا سیاسه‌ت زه‌ده‌ن و ڕێژه‌یه‌کی میانه‌ڕه‌ویان له سیاسه‌تدا نییه.\n28.\tخه‌ڵکی ئێمه موسوڵمانه به‌ڵام ئاماده نین داوای لێبوردن له‌یه‌کتر بکه‌ن و دڵی یه‌کتر بده‌نه‌وه.\n29.\tخه‌ڵکی ئێمه موسوڵمانه به‌ڵام هه‌میشه به‌رژه‌وه‌ندی خۆیان و هۆزه‌که‌یان له پێش به‌رژه‌وه‌ندی کۆمه‌ڵگا و نه‌ته‌وه‌یی ده‌بینن.\n30.\tخه‌ڵکی ئێمه موسوڵمانه به‌ڵام له متمانه‌ی نێوانیان به‌ناڕه‌وا و نادروست که‌ڵک وه‌رده‌گرن و له گه‌ڕاندنه‌وه‌ی ئه‌مانه‌تییه‌کان خنه‌خن و که‌مترخه‌می ده‌که‌ن.\n31.\tخه‌ڵکی ئێمه موسوڵمانه به‌ڵام له‌کاتی شۆفێریدا زۆر ڕاحه‌ت بۆ هه‌ڵه‌یه‌کی که کردوویانه پۆلیسی هاتووچۆ به تاوانبار ده‌زانن و یاساکان به هه‌ڵه و نادادپه‌روه‌رانه ئه‌ژمار ده‌که‌ن.\nئایا به‌و ناڕه‌وایه‌ی به‌ڕێوبه‌رایه‌تی له لایه‌ن لێپرسراوان و ده‌سه‌ڵاتدارانی جیهانی ئیسلامی و له‌گه‌ڵ ئه‌و دۆخه‌ی فه‌رهه‌نگی شێواو و په‌رێشانه‌ی نێو کۆمه‌ڵگای ئیسلامی، دووباره بوونه‌وه‌ی کاره‌ساتی مێنا، چاوه‌ڕوان نه‌کراو بوو؟! ئایا به‌و حاڵه سالآنێک و ته‌نانه‌ت هه‌ر مانگه شاهیدی کاره‌ساتی دڵته‌زێن و ڕاچڵه‌کێنه‌ری تر له کۆمه‌ڵگاکانی ئیسلامی نین؟\nکه‌واته، گرفته‌کانی جیهانی ئیسلام له بێ بڕوایی و ناموسوڵمان بوونی خه‌ڵکه‌که‌ی نییه. هه‌روه‌ها، نابێ ته‌نیا هۆکاری ئه‌و دۆخه شپڕزه‌یه، له پیلان و گه‌ڵاڵه‌ی دوژمنان بزانین، به‌ڵکو زیاتر له‌هه‌ر شتێک، به‌هۆی ناڕه‌وایی به‌ڕێوبه‌رایه‌تی لێپرسراوان و ده‌سه‌ڵاتداران، ناته‌واوی فه‌رهه‌نگی خه‌ڵکی ئه‌و وڵاته بزانین و له‌سه‌ر ده‌سه‌ڵاتداران و به‌رپرسانه که سه‌ره‌تا زیاتر له جاران گرینگی به به‌ڕێوبه‌رایه‌تی و چاکسازی ڕێکخراوه‌کانی ئیداری نێو حکومه‌ت بده‌ن. دواییش ڕۆڵی کولتوور له پێشکه‌وتندا زۆر جددی بگرن و گرینگی پێ بده‌ن و بۆ چاکسازی و ڕاهێنانی ئه‌و، له ناوه‌نده کۆمه‌ڵایه‌تییه‌کان یارمه‌تی وه‌ربگرن و ڕیکخستنی ئه‌و ناوه‌ندانه ئاسان و سه‌قامگیر بکه‌ن و به تێڕوانینی هه‌ڕه‌شه له حیزبه‌کان و ناوه‌نده‌کان نه‌ڕوانن.\nناوه‌نده‌کان و چالاکوانانی کۆمه‌ڵایه‌تی، و پارت و سیاسه‌تمه‌دارانیش، له جاری یه‌که‌مدا، له سه‌رووی کاره‌کانی خۆیان، په‌روه‌رده‌ی به‌ڕێوبه‌ران و ده‌سه‌ڵاتدارانی شیاو و لێهاتوو دانێن، که له داهاتوودا توانای به‌ڕێوبه‌رایه‌تی حکومه‌ت و ڕێکخراوه‌کانی پێڕه‌وی کراویان هه‌بێت و ته‌نیا بیر له ڕه‌خنه گرتنی حکومه‌ت و تێک ڕووخاندنی نه‌که‌ن و له جاری دوهه‌مدا، گرینکی بده‌ن به ڕه‌خنه‌ی کولتووری خه‌ڵک و چاکسازی و ته‌نیا و ته‌نیا، لێپرسراوان و ده‌سه‌ڵاتداران به‌تاوانبار و هۆکاری ته‌واوی گرفته‌کانی که هه‌ن، نه‌زانن. چونکه زۆر هه‌ڵگری ئه‌وه‌یه که له داهاتوودا خۆیان به ده‌سه‌ڵات بگه‌ن و به‌ڕێوبه‌رایه‌تی حکومه‌ت به‌ده‌ست بگرن، له‌گه‌ڵ له‌مپه‌ڕی زۆر جددی کولتووری خه‌ڵک ڕووبه‌ڕوو و تووشی شکست بن.\nSource URL: http://www.islahweb.org/ku/content/2015/10/15944/%D8%A8%D9%87%D8%B1%D8%AF%D9%87%D9%88%D8%A7%D9%85%DB%8C-%D8%AD%D9%87%D8%AC-%D9%BE%DB%8E%D9%88%DB%8C%D8%B3%D8%AA%DB%8C-%D8%A8%D9%87%E2%80%8C-%D8%A8%D9%87%DA%95%DB%8E%D9%88%D8%A8%D9%87%D8%B1%D8%A7%DB%8C%D9%87%D8%AA%DB%8C-%D9%88-%D9%81%D9%87%D8%B1%D9%87%D9%87%D9%86%DA%AF-%D8%B3%D8%A7%D8%B2%DB%8C-%D9%87%D9%87%DB%8C%D9%87%E2%80%8C


مانگی رەمەزان دەستی پێکرد و گوزەرانی هەندێک خێزانی عێراقیی و سوریش لە رەوشێکی خراپدایە - Yalla\nله حوزەیران 7, 2016\nرۆژی دووشەمە یەکەم رۆژی مانگی رەمەزان بوو لە زۆرێک لە وڵاتانی ئیسلامی و عەرەبی ئاسیایی و ئەفریقیدا، بێگومان رەمەزانی ئەمساڵیش هاوکاتە لەگەڵ دۆخی سەخت و ناهەمواری وڵاتانی عێراق و سوریا.\nلە ئوردونیش سەرەتای مانگی رەمەزان بە کوشتنی پێنج ئەندامی دەزگای هەواڵگری لە هێرشێکی تیرۆریستیدا کە نوسینگەکانیانی کردە ئامانج لە باکوری پایتەختی عەمان دەستی پێکرد.\nمانگی رەمەزان بەوە ناسراوە کە مانگی خێر و خۆشییە، بەڵام ئەم خێر و خۆشییە ئەو خێزانانە ناگرێتەوە کە لەو ناوچانەدا دەژین کە جەنگی تێدایە.\nشاری مەزایاش نمونەیەکی زیندووە بۆ ئەو دۆخە کە لە لایەن هێزەکان سوپای سوریاوە گەمارۆ دراون و بە دەست نەبوونی پێداویستییە سەرەتاییەکان لە خۆراک ودەرمانەوە دەناڵێنن و لە مانگی رابردووەوە تا ئێستا چەندین کەس گیانیان لەدەست داوە، خانمێکی تەمەن ٣٢ ساڵی ئەو ناوچەیە ئاماژە بەوە دەدات کە بە نیازی ئامادەکردنی قاپێک مەسبەحەیە(کە خواردنیکە وەک حەمس بتەحین وایە) لەگەڵ کەمێک فاسۆلیا بۆ بەربانگی خۆی و مێردەکەی لە یەکەم رۆژی مانگی رەمەزاندا پاش ئەوەی لە شارەکەی خۆیان ئاوارە بوون.\nئەم خانمە لە لێدوانێکیدا بۆ ئاژانسی فرانس پرێس لە رێگای پەیوەندی تەلەفۆنەوە ئاماژە بەوە دەکات “زۆر هەستێکی ناخۆشە کە رەمەزانی ئەمساڵ دوور لە کەس و کار و منداڵەکانم بەسەر دەبەم، لە ساڵانی رابردوودا لەسەر یەک سفرە کۆدەبووینەوە بۆ بەربانگ، بەڵام ئەمڕۆ من و مێردەکەم بە تەنها بەربانگ دەکەینەوە”.\nئەو دەڵیت “ئێمە بۆ سەرچاوە خۆراکیەکانمان پشت دەبەستین بە هاوکارییە خۆراکییەکانی نەتەوە یەکگرتووەکان، هەرچەندە پێشبینیمان دەکرد ئەم مانگە زوتر هاوکارییەکانمان پی بگات، بەڵام بەهۆی چەند هۆکارێکەوە دواکەوتوە”.\nگوتیشی دوایین جار کە هاوکارییان پێگەیشتووە رۆژی چواری ئایار بووە کە هاوکارییەکانیش لەچاو جاران کەمکراوەتەوە وهەر کەسێک تەنها ٥ قتو ماسی تونەیان بەرکەوتووە و سەرجەمیان تەواوبوون”.\nئاماژەی بەوەشکرد کە “ئێستا لە بازاڕەکاندا بەرهەمە خۆراکییەکان زۆر کەمبوونەتەوە و ئەوەی دەست دەکەوێت بە نرخێکی زۆر گرانە وناتواندرێت بکڕدرێت”.\nلە گەڕەکەکانی رۆژهەڵاتی حەلەبی ناوەندی سوریا، گوزەرانی هاوڵاتییان خراپترە بەبەراورد لەگەڵ شوێنەکانیتردا، ئەمەش پاش ئەوەی رێگای کاستێلۆ، کە تاکە رێگای هاتووچۆبوو لە لایەن گروپە ئۆپۆزسیۆنەکانەوە گیرا.\nئەحمەد ئەسوەدی تەمەن (٣٥ساڵ) دانیشتوی گەڕەکی ساڵحینە لە رۆژهەڵاتی ئەو شارە و دەڵێت، “ئێرە هیچ خۆشییەکی تێدا نەماوە، ئەمە پێنجەم ساڵە کە مانگی رەمەزان لە ژێر سایەی جەنگدا بەڕێ دەکەم”.\nئەحمەد کە باوکی سێ منداڵە دەڵێت “زۆربەی زۆری کەسوکارمان لە دەرەوەی حەلەب ئاوارە بوون و چیتر نەمانتوانی لەم مانگە پیرۆزەدا پێکەوە کۆببینەوە”.\nئاماژە بەوەش دەکات کە “نرخی شمەک و خواردەمەنی لە بازاڕەکاندا زۆر بەرزبووەتەوە، بەتایبەتی پاش داخستنی دەروازەکانی رۆژهەڵات”. گوتیشی “هیوادارم رەمەزانی ئەمساڵ وەکو رەمەزانی ساڵی رابردوو نەبێت” .\nسەبارەت بە فەلوجەی عێراق، هێشتا نزیکەی پەنجا هەزار کەس لە شارەکەدا گەمارۆ دراون و لە لایەن رێکخراوی داعشەوە بەکار دەهێنرێن بۆ پارێزگاری لە خۆیان”.\nلە کاتێکدا هەندێک لە بەرپرسە سەربازییەکان بەڵێنیان دابووکە ئۆپەراسیۆنەکان پێش هاتنی مانگی رەمەزان کۆتای پێ بێت. بەڵام بۆ ماوەی مانگێکە ئەو خێزانانە لە لایەن ئەو رێکخراوەوە دەستیان بەسەردا گیراوە و ناتوانن لەو شارۆچکەیە بێنە دەرەوە.\nئەبوو محەمەد دلێمی، کە باوکی شەش منداڵە لە پەیوەندییەکی تەلەفۆنیدا لە ناو فەلوجەوە بە فرانس پرێسی راگەیاند کە “پێویستە کاتژمێر پێنجی سەر لە بەیانی زوو هەستین و لە سەرەیەکی درێژدا بووەستین تا بتوانین کیلۆیەک تەماتەمان بە پێنج هەزار دینار دەست بکەوێت”.\nزۆرێک لە وڵاتە سونییەکان جگە لە مەغریبی عەرەبی رۆژی دووشەمەیان وەک یەکەم رۆژی مانگی رەمەزان راگەیاند، بەڵام لە مەغریب سێ شەمە یەکەم رۆژی ئەو مانگە بوو.\nلە وڵاتی تونسیش لە مانگی رەمەزاندا هیچ کەسێک ناتوانێت بە ئاشکرا و لە شوێنە گشتییەکاندا خواردن و خواردنەوە بخواتەوە وەک رێزێک بۆ ئەو کەسانەی بەڕۆژوون لە وڵاتەکەیاندا.\nهەرچێی سەبارەت بە وڵاتانی کەنداویشە، رێستۆرانت و خواردنگەکان باشترین و جوانترین ژەمە خواردن پێشکەش دەکەن لە مانگی رەمەزاندا.\nshort URL: https://yallairaq.com/ku/cgBaL\n١٠ وێنەی ناوازەی بەغداد لە مانگی رەمەزاندا\nکەرەم سنجاری وێنەگری فەلەکی وێنەی ئەستێرەکان دەگرێت پێش دیارنەمانیان


سامانی وەستا بەكر8/4/2020 420 جار بینراوە\nگوێ بۆ مناڵەکەت بگرە، زانیاری دروست و ڕاستی بەرێ، قەلەقیەکەی خۆتی بۆ مەگوێزەرەوە. ئەبێ ڕەچاوی ئەم سێ خاڵە بکەی کاتێک وەڵامی مناڵەکەت ئەیەیتەوانێ سەبارەت بە کۆڤید 19.\nئەمانە هەمووی پرسیاری قورس و گرانن بۆ مناڵان ئەبێ زۆر بە سانایی و ڕاستگۆیی دوور لە ترس ق تۆقاندن وەڵامی گونجاو وەرگرن.\nنە دەزگانی ڕاگەیاند بەرنامەی گونجاویان هەیە بۆ مناڵان و نە ڕەچاوی ئەوەش ئەکەن کە مناڵی خێزانی ڕۆژهەڵات هێندەی گەورەیەک گوێ بۆ هەواڵ ئەگەر نەشگرێ بەڵام هەر ئەیبیستێ، نە تۆڕە کۆمەڵایەتییەکان گونجاوە بۆ مناڵان، نە بەشێکی زۆری دایکان و باوکانی کۆمەڵگەش نە گوێ بۆ پرسیاری مناڵ ئەگرن نە گرنگیش بە وەڵامەکانیان ئەیەن و نە بیریشی ئەکەنەوە پێش ئەوەی وەڵامی ئەو پرسیارە بەنەوانێ، کە بۆ پەروەردەی مناڵ لە باشترین ژەمە خۆراک و جڵ و بەرگی گرانبەهاو و گەشت و سەیران گرنگترە. فێرگەو باخچەکانیش داخراون، ئەمانە هەمووی پێکەوە ترس و تۆقینێکی زۆر ئەخەنە دڵی مناڵانەوە کە ئەگەر وەڵامی گونجاو وەرنەگرن دوورنیە تووشی گرێی دەروونیبن.\nترس و دڵەڕاوکێی مناڵ شێوازی جیاوزی هەیە، هەندێکیان ئەڵێن کە ئەترسن. بەڵام ئەتوانی بەشیوەیتریش بزانی ئەگەر نەشڵێ ئەترسم. هەندێ مناڵ قەلەقیان پێوەدەرەکەوێ کە لە کاتی ئاساییا نیانە، واز لەو شتانە ئەهێنن کە پێشتر کردوویانە، دەست لەیاری کردن هەڵەگرن، کۆنترۆڵیان بەسەر خۆیانا نامێنێ و گوێناگرن و زۆر هار ئەبن و ئەگرین و دەنگ بەرزەکەنەوانێ، هەندێ پرسیارەکەن کە پێستر نەیان کردووە بۆ نمونە (پرسیار لە تاک بە تاکی خێزانەکە ئەکەن لە کوێن یان لە کوێ بوون). هەندێ مناڵ خەوی ئەزڕی یان هەر ناتوانێ بخەوێ و خەوەکەی پچڕ پچڕئەبێت. هەندێ مناڵ پرسیارێکی ئێجگار زۆرەکەن و هەندێکیشیان هەوڵئەیەن کە بە هیچ جۆرێ خۆیان لە قەرەی پرسیار کردن نەیەن، ئەمانە ئەو نیشانانەن کە کاتێ لە مناڵەکەتا بینیت ئەبێ ڕاستەوخۆ هەوڵبەی لێی نزیک بیتەوە تا وەلامی پرسیارەکانی بەیتەوە.\nکاری تۆی پێگەشتوو ئەوەیە کە بتوانی بەلانسێ بدۆزیتەوە بۆ هاوکاری کردنی منالەکەت یان مناڵەکان. ئەگەر وەڵامدانەوەی دروستی پرسیارەکان بۆ هەندێک مناڵ هاوکاری کردن بێ، ئەوا بە هەمان شێوەش دانبەخۆداگرتن و چاوەڕوانی کردن و پەلە نەکردن لێی تا مناڵەکە بتوانێ بیر بکاتەوە لەو شتانەی قەلەقیان کردووە و هێمنبی لەگەڵیا تا ئەیان درکێنێ، ئەوەش هیچی لە وەڵامدانەوەی پرسیارەکانی کەمتر نیە.\nگوێ لە مناڵەکەت بگرە و پرسیاریشی لێبکە: مناڵی قۆناغەکانی باخچە واتە پێش تەمەنی چوونە قوتابخانە زیاتر وا هەستەکەن کە شتێک هەیە ناوی "کۆرۆنا"ڤایرۆسە، لەبەر ئەوە نازانین کە ئایا دڵەڕاوکێیان هەیە یان نا؟ هەرچەنە لای هەندێ مناڵەکان بیر و پرسیاری زۆر دروست ئەبن.\n*هەندێ مناڵ تووشی هیچ ترس و دڵەڕاوکێیەک نابن کە ئەمانیش دوو جۆرن: یەکەمیان بەهۆی ئەوەی کە لە ژیانێکی ئارام و هاوسەنگا ئەژین و زوو بەزوو وەلامی گونجا و و ڕاست بۆ هەرپرسیارێک وەرەگرێ کە لای دروست ئەبێ. دووەمیان خراپترینە و کە هیچ جۆرە پرسیارێک ناکا نە لە سەردەمی کۆرۆنا و نە پێشتریش کە ئەمەیان ئەبێ سەردانی پزیشکی مناڵانی پێبکرێ.\nئارامی و دڵنیای و سنوردارکردن: وەک کەسێکی پێگەشتوو کە ئارامی و دڵنیای و کۆنترۆڵ کردنی هەستی مناڵەکان کاری تۆیە بۆیە ئەبێ بزانی کە مناڵەکە چەن ئەزانێ و چیشی پێویستە. پرسیاری لێبکە کە ئایا بیر لەچی ئەکاتەوانێ؟ پرسیارەکانی چین و بۆ، وە چۆن بۆی دروست بوون؟\nهەوڵبە ئەو هەواڵ و دەنگ و باس و خواس و قسانەی مناڵەکان گوێیان لێئەبێ و هەستی پێئەکەن لێێ تێبگەن، بە واتایەکی تر لەبەرچاوی مناڵانا هەموو شتێ مەڵێن کە پێویستناکا مناڵان گوێیان لێیبێ و بیزانن. مەرج نیە هەموو سەری کاتژمێرێ گوێ لە هەواڵ بگرن بەڵکو ئەبێ هەوڵ بەن کاتێ مناڵکان ئەخەون یان بەهەر هۆکارێک بێ لە ژوورەوە نین ئنجا گوێ لە دەنگ و باس بگرن.\nقەلەقی و دوو دڵی و دڵەڕاوکێی خۆتی بۆ مەگوێزەرەوە: زۆ گرنگە کە کاتێک تووشی دڵەڕاوکێ ئەبی گرنگی بەوە بەی کە مناڵ هەست پێنەکا. چونکە تێگەشتنی ئەوان بۆ بابەتەکان بە هیچ جۆرێ وەک کەسێکی گەورە نیە، لەبەر ئەوەی تەمەنیان کەمە دنیا دیدە نین بۆیە هەموو شتێک نوێیە بۆیان وە هەمیشە "یەکەم تەجروبە قورسترینە". لەبەر ئەو هۆکارە ئەگەر خۆت قەلەقی لەدەستدانی کارەکەتی یان ئەترسی کەسێکی نزیک لەدەست بەی یان هەر شتێکیتر ئەوا هەوڵبە کاتێک باسی بکە کە مناڵی لێنەبێ.


لە شێخان پیاوێك سێ ساڵە بزرە - اخبار العراق\nاخبار العراق » كوردى » لە شێخان پیاوێك سێ ساڵە بزرە\nلە شێخان پیاوێك سێ ساڵە بزرە\nنزیكەی سێ ساڵە منداڵەكانی واحید چاوەڕێی باوكیان دەكەن، بەڵام هیچ هەواڵێكی دڵخۆشكەریان لەبارەی چارەنووسی باوكیان پێنەگەیشتووە. كەسوكارەكەی دەڵێن هەموو لایەنە ئەمنییەكانیان لە ونبوونی واحید ئاگادار كردووەتەوە. پۆلیس دەڵێت لە زۆر شوێن بەدوایدا گەڕاوین، بەڵام هیچمان دەستنەكەوتووە.\nواحید خودێدا ئیلیاس، تەمەن 67 ساڵ، باوكی هەشت منداڵ، دانیشتووی قەزای شێخان، رۆژی 21/2/2016 لە ماڵ دەرچووە و نەگەڕاوەتەوە. كەرەم واحید، چیرۆكی ونبوونی باوكی بۆ (رووداو) باسكرد و گوتی :”باوكم دووكانی فرۆشتنی كەلوپەلی ئۆتۆمبێلی هەبوو، بەیانیان دەچووە سەر كارەكەی و ئێوارە دەگەڕایەوە. نە ئێمە و نە ئەویش كێشەی لەگەڵ كەس نەبووە. ئەو رۆژە چووەتە دووكانەكەی پاشان چەند شوفێرێكی تاكسی لە دەروازەی شێخان ئەویان بینیوە و ویستوویەتی بچێتە ئالوكا لە نزیك دهۆك. بەپێی زانیاریی ئێمە تا گەیشتووەتە ئالوكا لە رۆژئاوای دهۆك سەلامەت بووە، بەڵام لەوێ بێسەروشوێن بووە و لەو رۆژەوە مۆبایلەكەی داخراوە\nبە گوتەی كوڕەكەی، هەر رۆژێك دوای ونبوونی باوكی دەزگا ئەمنییەكانیان ئاگادار كردووەتەوە، بەڵام تا ئێستا بێسەروشوێنە. ئەوان تا ئێستا بێئومێد نەبوون لە گەڕانەوەی باوكیان. كەرەم دەڵێت “بەردەوام چاومان لە دەرگایە رۆژێك لە رۆژان باوكمان بگەڕێتەوە”.\nسەرچاوەیەك لە پۆلیسی دهۆك بە (رووداو)ی گوت :”راستە كەسوكاری ئەو پیاوە هەر لە دووەم رۆژی دیارنەمانییەوە، لەلای ئێمە سكاڵایان تۆماركرد، ئێمەش دەستمان بە لێكۆڵینەوە و گەڕان بەدوای پیاوەكەدا كرد، بەڵام تا ئێستا هیچ سەرەداوێكمان دەستنەكەوتووە”. گوتیشی “وێنە و ناو و ناونیشانی ئەو كەسەمان داوەتە گشت بنكەكانی پۆلیس و بازگەكان و دەزگا ئەمنییەكان، بەردوامیشین لە گەڕان بەدوایدا”.


(ڕەوانەکراوە لە ھەڵاتنی گەورە (وەرزی یەکەم)ەوە)\nھەڵاتی گەورە دەربارەی دوو برا دەسوڕێتەوە، کاتێک یەکێکیان بە لەسێدارەدان سزا دەدرێت، برا بلیمەتەکەیشی پیلان بۆ دەرھێنانی لە زیندان دادەنێت پاشان بە مەبەست خۆی دەخاتە زیندانەوە. لە ئەڵقەی کۆتایی لە زنجیرەکە دوو براکە لەگەڵ شەش زیندانی تر دەتوانن لە چاکسازی ڕووباری فۆکس ڕابکەن. بێجگە لە بیست و دوو ئەڵقەکە، لە ١١ی تشرینی دووەمی ٢٠١٥ زنجیرەیەکی تایبەت بە ناوی "پشتی دیوارەکان" پەخش کرا.\nوەرزی یەکەم دە ئەکتەر هەڵبژێردران وەک پاڵەوانی زنجیرەکە. وێنتوۆرت میلەر بە ڕۆڵی مایکڵ سکۆفێڵد، و دۆمینیک پۆرسێڵ ڕۆڵی برای پاڵەوانەکە لینکۆڵن بۆرۆنزی دەگێڕێت. زیندانییەکانی تر بریتین لە فێرناندۆ سوکرێ کە ئاموری نۆڵاسکۆ ڕۆڵەکەی گێڕاوە، و تی-باگ کە ڕۆبەرت نیپەر ڕۆڵەکەی گێڕاوە، و جۆن ئابروزی کە پیتەر ستۆرمار ڕۆڵەکەی گێڕاوە، و سی-نۆت کە ڕۆکمۆند دونبار ڕۆڵەکەی گێڕاوە. بێجگە لەمانە، پارێزەرەکەی لینکۆڵن ڤێرۆنیکا دۆنۆفان کە ڕۆبن تۆنی ڕۆڵەکەی دەگێڕێت، و ئێڵ.جەی کە مارشاڵ ئاڵمان ڕۆڵەکەی دەگێڕێت، و براد بێلێک کە وەید ویلیامز ڕۆڵەکەی دەگێڕێت، و سارا تانکریدی کە سارا وەین کالیز ڕۆڵەکەی دەگێڕێت، و پوڵ کێلەرمەن کە پوڵ ئادڵستان ڕۆڵەکەی دەگێڕێت، و توینەری زیندانی کە لەین گاریسۆن ڕۆڵەکەی دەگێڕێت تێیدا بوونی هەیە.\nکەسایەتی زۆر دەرکەوتووە، وەک ئەفسەری چاکسازی ڕووباری فۆکس هێنری بۆب، کە ستەیسی کیچ ڕۆڵەکەی گێڕا، و چارلز وستمۆرلاند کە میۆس واستۆن ڕۆڵەکەی گێڕاوە، و پارێزەر نیک سافرین کە فرانک گرێڵۆ ڕۆڵەکەی گێڕاوە، و بریکار دانیاڵ هێڵ کە دانی مکاسی ڕۆڵەکەی گێڕاوە، و هەروەها جێگری سەرۆکی ویلایەتە یەکگرتووەکان کارۆلین ڕینۆڵدز.\nزۆربەی بەشەکانی زنجیرەکە لە ناوە و دەرەوەی شیکاگۆ تۆمار کراوە. زیندانی جۆلیت کە لە ساڵی ۲۰۰۲ دا داخرا بوو بە بنکەی هەڵاتنی گەورە لە ساڵی ۲۰۰٥ دا، ناوی نرا چاکسازی ڕووباری فۆکس. ئەو دیمەنانەی کە لە قاوشەکەی لینکۆڵن و نەخۆشخانەکە و گۆڕەبانی زیندانەکەدا تۆمار کراوە هەمووی ناوچەی ناو جۆلیتە. زۆربەی ئەندامەکانی تیمەکە دەترسان بچنە ناویەوە لەبەر ئەوەی پێیان وابوو کە خێوی تێدایە. بەشەکانی تری زیندانەکە لە ناو جۆلیتدا دروستکراوە، هەروەها ڕۆڵی ئەو زیندانانەی کە دانیشتووانی زیندانە گشتییەکەی تێدایە، قاوشەکە لە سێ ڕۆڵ پێکدەهات (لەباتی دوو کە لە زیندانە ڕاستەقینەکاندا هەیە)، و زیندانەکان گەورەتر بوو لە زیندانە ڕاستەقینەکان ئەمەش بۆ جێبوونەوەی کامێرا و ئەکتەرەکان. دیمەنە دەرەکییەکان لە ناوچەکانی شیکاگۆ و وودستۆک و جۆلیت لە ئیلینۆی تۆمارکراوە. وە ئەم شوێنە دەرەکییانە فڕۆکەخانەی نێودەوڵەتی ئۆهەیر و تۆرنتۆ لە ئۆنتاریۆ دەگرێتەوە. ئەڵقەکانی هەڵاتنی گەورە لە ویلایەتی ئیلینۆی دوو میلیۆن دۆلاری تێچوو، وە داهاتەکەی ۲٤ میلیۆن دۆلار داهاتەکەی بوو لە ۲۰۰٥.\nمێتاکریتیک بۆ ئەم وەرزە نمرەی بەرزی داوە، کە لە ٦٥ ڕەخنە ۳۲ی پۆزەتیڤ بوو، کە ئەمەش ڕەخنەیەکی پۆزەتیڤە. وە نیویۆرک تایمز لەسەر هەڵاتنی گەورە وتوویەتی "ئەو لە زۆربەی زنجیرە نوێکانی ئەم سەردەمە بەجۆشترە، و یەکێکە لە هەرە داهێنەرەکان". لە بەرامبەردا، واشینگتن پۆست ڕەخنەی لە زنجیرەکە گرتووە، بەهۆی شێوەی گێڕانەوەکەی.\nئەڵقەی پێشەکی نزیکەی ۱۰,٥ میلیۆن بینەری هێنا کە بەمەش کەناڵی فۆکس "بەرزترین ڕێژەی سەیرکردن بۆ ڕۆژی دوو شەممە لە هاویندا بەدەست کە لە کاتی ئالی مکبێڵ و شوێنی میلڕۆز کە لە ئەیلوولی ۱۹۹٨ پەخشکرا هیچ زنجیرەیەکی تر وەری نەگرتووە" پێیدرا. وە زنجیرەکە هەفتانە بووە خاوەنی نزیکەی ۱۰ میلیۆن بینەر. هەروەها سەرەتا وەرزەکە لە ۱۳ ئەڵقە پێکدەهات، بەڵام بە هۆی ناوبانگەکەیەوە زیادکرا.\n^ ی ا ب Ryan, Maureen, "Joliet prison is a 'Break'-out star", شيکاگۆ تریبون. August 24, 2005. Retrieved on December 5, 2005.\n^ "Inside Prison Break: Chain male" سیدنی مۆرنینگ هێراڵد. February 1, 2006. Retrieved on October 10, 2006.\n^ Set Visit: Prison Break ئای جی ئێن. March 17, 2006. Retrieved on September 14, 2006.\nوەرگیراو لە «https://ckb.wikipedia.org/w/index.php?title=ڕاکردن_لە_بەندیخانە_(وەرزی_یەکەم)&oldid=563243»\nئەم پەڕەیە دواجار لە ٠٨:٠١ی ٧ی ئازاری ٢٠١٨ نوێ کراوەتەوە.


NNSROJ: وەزیری دەرەوەی ئەمریکا رایگەیاند کە لە ئەگەری سەرنەگرتنی ئەو پلانەی بە هاوبەشی لەگەڵ رووسیادا سەبارەت بە ئاگربەستی کاتی لە نێوان لایەنە ناکۆکەکانی سووریا لەسەری رێککەوتوون، ئەگەری ئەوە هەیە کە دابەشبوونی سووریا بکەوێتە رۆژەڤەوە.\nبە پێی هەوڵێکی بەشی تورکی تۆری هەواڵی BBC، جان کێری وەزیری دەرەوەی ئەمریکا لە وتارێکدا کە لە کۆمیتەی دەرەوەی مەجلیسی سەنای ئەمریکا پێشکەشی کردووە، ئاماژەی بەوە داوە کە ئەگەر بێت و لایەنەکان لەوە زیاتر لە چاوەڕوانیدا بمێننەوە، لەوانەیە ڕەوتی ڕووداوەکان بگاتە ئاستێک کە ئیتر پێشگیری لە دابەشبوونی سووریا کارێکی ئەستەم بێت.\nهەرچەندە کێری ئاماژەی بەوە نەداوە کە ئاخۆ لە ئەگەری شتێکی ئەتۆدا، دابەشبوونەکە چۆن چۆنی دەبێت، بەڵام ئەمە یەکەمین جارە کە بەرپرسێکی باڵای ئەمریکا لە بەرامبەر ڕای گشتیدا باس لە ئەگەری دابەشبوونی سووریا دەکات.\nهەواڵەکەی مەڵپەڕی ناوبراو ئاماژەی بەوەداوە کە هەرچەندە جان کێری جارێکی تریش هەڵوێستی وڵاتەکەی لەمەڕ پاراستنی یەکپارچەیی خاکی سووریا دووبارە کردۆتەوە، بەڵام پێداگریشی لەسەر ئەوە کردووە کە “ ئەگەر بێت و هەنگاوی جددی نەنێین، لەونەیە ڕەوتی ڕووداوەکان بەرەو خراپتری بچن. ئێستاکە ڕووسیاش ئەم ئەگەرە (دابەشبوونە)ی خستۆتە بەر تاووتوێ و لێکدانەوە.”\nلە سەرەتای ئەم حەفتەیە باراک ئۆبامای سەرۆکی ولایەتە یەکگرتووەکانی ئەمریکا و ڤلادیمێر پووتینی سەرۆکی ڕووسیا، لە ڕێگەی پەیوەندییەکی تەلەفۆنییەوە ڕەزامەندی و ڕێککەوتنی خۆیان لەسەر ئاگربەستێکی کاتی ڕاگەیاندبوو کە بریارە لە رۆژی شەممەی داهاتووەوە بخرێتە بواری جێبەجێکردنەوە.\nحکوومەتی سووریا لەلایەک و، کۆمیسیۆنی باڵای لایەنە ئۆپۆزیۆنەکانی سووریا کە بە شاندی ڕیاز دەناسرێ و لەلایەن عەرەبستانی سعوودی، تورکییا و قەتەرەوە پشتیوانی لێ دەکرێ، وەڵامی ئەرێنی و مەرجداریان بەم هەنگاوە داوەتەوە.\nرەجەب تەییب ئەردۆغانی سەرکۆماری تورکیا، ئەمڕۆ و لە کۆبوونەوەیەکدا هەڵوێستی خۆیانی سەبارەت بەم ریککەوتنە راگەیاند.\nئەردۆغان هەڵوێستی توندی وڵاتەکەی لە ئەگەری ئەژماردەکردنی پارتی یەکیەتی دێموکراتیک پەیەدە وەک یەک لە لایەنەکانی ئەو ڕێکەوتنە ڕاگەیاند و گوتی؛ “ هەروەک چۆن داعش لە دەرەوەی ئەو ڕێککەوتنەیە، پێویستە بە هەمانشێوە پەیەدە و یەپەگەش لە دەرەوەی ئەو ڕێککەوتنەدا بمێننەوە.”\nئەردۆغان ناڕاستەخۆ ڕەخنەی خۆی دووبارە کردەوە سەبارەت بە هەڵوێستی زلهێزەکان لەمەڕ پەیەدە و پێداگری کرد لەسەر ئەوەی کە؛ “ پەیەدە و یەپەگە درێژکراوە و باڵێکی پەکەکەن و هەر وەک چۆن پەکەکە بە تیرۆریست دادەنێین، دەبێ بە هەمان شێوە پەیەدەش بە تیرۆریست بناسن. “\nشایانی باسە، ئەمرۆ و بۆ چەندەمین جار ئەمریکا، ئەمجارەیان لەسەر زاری وتەبێژی وەزارەتی بەرگری، هەڵوێستی خۆی لەسەر یەپەگە دووبارە کردەوە.\nوتەبێژی وەزارەتی بەرگری ئەمریکا ڕایگەیاند کە هەڵوێستی وڵاتەکەیان لەمەڕ یەپەگە نەگۆڕاوە و ئەو جیاوازی هەڵوێست و بۆچوونەیان لەگەڵ تورکییە درێژەی دەبێت.


به‌وێنه.. ئه‌و ئه‌ستێرانه‌ی له‌به‌ر مێسی له بارسێلۆنا هه‌ڵاتن – یاریگا سپۆرت\nHome/ڤیدیۆی گۆڵه‌كان/به‌وێنه.. ئه‌و ئه‌ستێرانه‌ی له‌به‌ر مێسی له بارسێلۆنا هه‌ڵاتن\nبه‌وێنه.. ئه‌و ئه‌ستێرانه‌ی له‌به‌ر مێسی له بارسێلۆنا هه‌ڵاتن\nبارزان ئه‌كره‌م 2018/12/09\nنێیمار، له ریزه‌كانی بارسێلۆنا به بڕی 222 ملیۆن یۆرۆ روویكرده پاریس سانجێرمان، دوای ئه‌وه‌ی هه‌ستی ده‌كرد ئه‌ستیره‌ی یه‌كه‌می بارسێلۆنا نییه.\nبۆیان كریتیچ، یه‌كێكه له وتابیانی لاماسیا، به‌ڵام هه‌رگیز نه‌یتوانی قه‌ره‌بووی ئه‌و كاتانه بكاته‌وه، كه مێسی یاریی ناكات، به بوونی مێسی دڵته‌نگ ده‌بوو، بۆیه رووی له زۆر یانه كردو تا ئێستاش جێگیر نه‌بۆته‌وه. تێری هێنری، ئه‌ستێره‌ی پێشووی ئارسێناڵ، له 2009 له پێناوی بردنه‌وه‌ی چامپیۆنزلیگ روویكرده بارسێۆنا، به‌ڵام نه‌یتوانی به بوونی مێسی ببیته ئه‌ستێره‌ی یه‌كه‌می یانه‌كه، له 2010 به‌رو نیۆرك كۆچی كرد.\nجیرارد دۆلیڤیۆ، یه‌كێك له لاوه به‌هره‌مه‌نده‌كانی بارسێلۆنایه، له باڵه‌كان یاریی ده‌كرد،به‌ڵام سه‌ركه‌وتوو نه‌بوو له شوێنگرتنه‌وه‌ی مێسی له كاتی یاریی نه‌كردنی، به بووی مێسی له یاریگادا ون ده‌بوو.\nباكۆ ئالكاسێر، یاریزانی پیشووی ڤاڵێنسیا، یه‌كیك له باشترین یاریزانه لاوه‌كانی هه‌لبژارده‌ی ئیسپانیابوو، به‌ر له‌وه‌ی رووبكاته بارسا پێان وابوو ده‌بێته باشترین هێرشبه‌ری لارۆخا، به‌ڵام كاتێ هاته‌بارسا مێسی و سوارێز و نێیمار له‌برده‌مبی بوون.\nئیتۆ، ئه‌ستێره‌ی كامیرۆنی هۆكارێكی سه‌ركی بوو بۆ بردنه‌وه‌ی چامپیۆنزلیگی 2006، به‌ڵام دوای دره‌وشانه‌وه‌ی مێسی یانه‌كه‌ی جێهێشت و روویكرده ئینته‌ر له‌وێش سێ ناسناوی مێژووی برده‌وه.\nپێدرۆ، یه‌كێك له رۆڵه‌كانی بارسیلۆنابوو، رۆڵی زۆر گرنگی هه‌بوو له بردنه‌وه‌ی چه‌ندین ناسناو، به‌ڵام به بوونی m s n له یانه‌كه بڕیاڕی رۆیشتنیدا. سانچێز، ئه‌ستیره‌ی چیللی، باشترین یاریزانی ئۆدێنیزی بوو، دوو وه‌رزی باشی له‌گه‌ڵ بارسا به‌رێكرد، به‌ڵام نه‌یتوانی ببێته ئه‌ستێره‌ی یه‌كه‌می تیپكه به‌هۆی بوونی مێسییه‌وه.\nدێڤید ڤیا، ئه‌ستیره‌ی ئیسپانیا، كه بارسێلۆن به‌زه‌حمه‌ت توانی ئه‌م هێرشبه‌ره په‌لكێشی ریزه‌كانی بكات، سه‌ڕه‌ڕای دره‌و شانه‌وه‌ی بۆ چه‌ند ساڵێك، به‌ڵام له كۆتایدا یانه‌كه‌ی جێهێشت، به‌هۆی بوونی میسی و نییمار ه سانچێز. زلاتان ئیبراهیمۆڤیچ، كاتێك په‌یوه‌ندی به بارسێلۆناوه كرد یه‌كێك بوو له باشترین هێرشبه‌ركانی ئه‌وروپا و جیهان، به‌ڵام به‌بوونی مێسی هه‌ر زوو له یاریگادا ون بوو، واتر خۆی رایگه‌یاند، كه شوێنی ئه‌و بۆ به‌رژه‌وه‌ندی مێسی به‌كار ده‌هینری.


زیاتر لە 100 ملیۆن تووشبووی كۆرۆنا چاكبوونەتەوە - تۆڕی میدیایی خەڵک\nبە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 124 ملیۆن و 338 هەزار و 690 حاڵەت.\nبە گوێرەی ئامارە جیهانییەكان، تاكو كاتژمێر 12ی ئەمڕۆ سێ شەممە ژمارەی تووشبووانی كۆرۆنا لە جیهاندا گەیشتە 124 ملیۆن و 338 هەزار و 690 حاڵەت، لەو ژمارەیەش 2 ملیۆن و 736 هەزار و 721 حاڵەتی گیانلەدەستدانیش هەبووە.\nهەر بەپێی ئامارەكان تاكو ئێستا 100 ملیۆن و 325 هەزار و 116 تووشبووی ڤایرۆسی كۆرۆنا چاكبوونەتەوە.\nلەسەر ئاستی وڵاتانی جیهان، ئەمریكا زۆرترین ڕێژەی تووشبوون بە پەتاكەی تێدا تۆماركراوە و گەیشتووەتە 30 ملیۆن و 576 هەزار و 962 كەس و 555 هەزار و 945 كەسیش گیانیان لەدەستداوە.\nخەڵك- وەزارەتی تەندروستی ئێران ڕایدەگەیەنێت، لە 24 كاتژمێری ڕابردوودا 39019 كەس تووشی كۆرۆنا بوون. وەزارەتی تەندروستی ئێران لە ڕایگەیەنراوێكدا ئاماژە…\nعیراق و هەرێمی كوردستان، نزیكەی 250 حاڵەتی تووشبوونی نوێ بە كۆرۆنا تۆماركرا\nخەڵك – وەزارەتی تەندروستی عیراق ڕایدەگەیەنێت، 248 حاڵەتی نوێی تووشبوون بە ڤایرۆسی كۆرۆنا تۆماركراوە، 598 كەسیش چاكبوونەتەوە، 2 حاڵەتێكی گیان لەدەستدانیش…\nخەڵك- وەزارەتی تەندروستی عیراق ئاشكرای دەكات، 2139 حاڵەتی نوێی تووشبوون بە ڤایرۆسی كۆرۆنا تۆماركراوە و 3658 كەسیش چاكبوونەتەوە و 38 كەسیش گیانیان لەدەستداوە.…


پیاوەتی ژەهراوی لە کۆمەڵگای عێراقیماندا\nچ ئەوەی یارییەکت شكاندبێت یان لەلایەن منداڵانی تری گەڕەکەوە لێت درابێت، وەک کوڕێک بە ئەگەرێکی زۆرەوە کەسێک پێی گوتوویت کە نەگریت. نەک لەبەرئەوەی بەسەرهاتەکە شایەنی گریان نەبووبێت، بەڵکو تەنها لەبەر ئەوەی کوڕان نابێت بگرین. نابێت لاواز دەربکەون ئەگەرنا کەس بە هەندیان وەرناگرێت. پیاوان و کوڕان هەمیشە پێیان دەوترێت کە هەستەکانیان بنێژن و بەتەنها مامەڵە لەگەڵ ئازاری جەستەیی وئازاری ناخدا بکەن.\nشتەکان زۆر باشتر نابن لە کاتی گەورەبووندا، لە ڕاستیدا، ئەگەر زۆرە تووشی پەستانی زیاتر ببیت لە دەوروبەرەوە. "ئەگەر دەتەوێت بگریت، بڕۆ لە شوێنێکدا خۆت بشارەوە، هەرگیز مەگری لەبەردەم هاوژین، خێزان، یان هاوڕێکانتدا دەنا لەدوای ئەوەوە بەهەند وەرتناگرن." لەوانەیە لەساتێكی ژیانتدا ئەم ئامۆژگارییەت وەرگرتبێت.\nپیاوەتی ژەهراوی پەستان دەخاتە سەر پیاوان و هەندێک لەم پیاوانە هەوڵ دەدەن ئەم پەستانە دەرببڕن لەڕێی توندوتژی و مامەڵەی ڕەقەوە دژی منداڵ یان خێزانەکانییانەوە.\nتوێژینەوەیەک کراوە لەلایەن سەرۆکی بەشی سەنتەری توێژینەوەی زانستیی گرەیتەر گود، "داکەر کێلتنەر"، و توێژینەوەکە دەری دەخات کە مرۆڤ توانای هەیە نەک تەنها شەش هەست هەست پێبکات، بەڵکو توانای هەستکردنی هەیە بە بیست و حەوت هەست. ئایا بە ڕای تۆ پیاوانی ئێـمە توانای دەربڕینی چەندێک لەم هەستانەیان هەیە؟\nهەستەکانی وەک ترس، ڕۆمانس، و خەمباری قورسترە لەسەر پیاوان دەری ببڕن بە بەراورد بە ژنان، ئەمەش بۆشاییەکی گەورە دروستدەکات لەنێوان ژن و پیاواندا لەڕووی ئەوەی کە دەبێت چۆن بن.\nوەک پیاوێکی هاوڕەگەزخواز، ئەگەر زۆرە هەست بە هەمان پەستان بکەیت لەلایەن کەسانی دەوروەرتەوە و ئەمەش توانای هەیە کە وردەوردە باوەڕبەخۆبوونت کەم بکاتەوە و گرانتری بکات لەسەرت کە مامەڵە لەگەڵ هەستەکانتدا بکەیت. هەست دەکەیت کە دەبێت بەگوێرەی کەسانی دەوروبەرت گۆڕانکاری لەخۆتدا بکەیت. بۆیە هەندێک لە پیاوان تەنیایی هەڵدەبژێرن. تەنهایی لەوانەیە ئارامترو سەلامەتترین شوێن بێت.\nپیاوەتی ژەراوی هەمیشە هەستەکانی وەکو شەرمەزاری و تاوانباری دەداتە پاڵ ئەو پیاوانەی کە ناتوانن هەستەکانیان بەڕێوەبەرن. جگەلە خەمۆکی و دڵەڕاوکێ، خۆکوشتن لەوانەیە یەکێک بێت لەو شتانەی کە پیاوان بیری لێدەکەنەوە کاتێک لەوە دەگەن کە لە زۆربەی بارەکاندا، بەتەنیا دەمێننەوە مامەڵە بکەن لەگەڵ هەستکردنیان بە کەمی و گرانی.\nیوسف کە پیاوێکی عێراقی هاوڕەگەزخوازە، دەڵێت، "کۆمەلگای عێراقیمان پیوەتی پێناسە دەکات بەوەی پیاو دەبێت شێوە و ڕووکەشی چۆن بێت و چۆن ڕەفتار بکات. پیاوەتی پێناسەدەکرێت بە سمێڵ، ماسولکە، مووی لەش، توڕەیی و هەستکردن بە پاراستن. کۆمەڵگاکەمان دەڵێت کە پیاوی ڕاستەقینە دەبێت توند و ڕەق بێت و دەبێت زۆر بە ڕوونی ئەوە دەربخات لەڕێگەی جووڵە و ڕەفتار و بیرکردنەوەیەوە."\n"من ئەگەر خۆم پێناسەی پیاوەتی بکەم، لەگەڵ پێناسەی کۆمەڵگادا هاوڕا نابم. بە تێڕوانینی م، پیاوەتی ئەوە بە شێوازێكی زانایانە بیربکەیتەوە و ڕەفتار بکەیت، جا ئەوە توند بێت یان نەرم. بریتیە لە کردەوەکانی پیاو بۆ سوودی گشتی کۆمەڵگاکەی بەبێ گوێدانە شێوەی و ڕووکەشی. ئەوە گرنگە کە کردەوەکانی سوود بە کۆمەڵگاکەی بگەیەنێت."\nیوسف دەشلێت کە کۆمەڵگاکەمان چەند سنوورێکی بۆ پیاوان داناوە بەوە کە پێیان دەڵێت مایەی شەرمەزارییە فرمێسکێک بڕێژیت و کە پیاو نابێت لایەنە لاوازەکانی بۆ هیچ کەس دەربخات چونکە کە ئەوە نیشانەی پیاوەتی نییە. "پیاو نابێت هەستەکانی بۆ هاوژینەکەی دەرببڕێت لە شوێنی گشتیدا چونکە ئەوە شتێک نییە کە پیاو بیکات! نابێت ڕێگەی پێبدات کە شتێک لەبەربکات شوێنێکی جەستەی دەربخات چونکە لە مێشکی ئەودا خێزانەکەی بووکەڵەیەکە و دەست گرتن بەسەر جلوبەرگیدا شێوازێکی دەربڕینی پیاوەتییەتی."\n"ئەگەر بمانەوێت دەربارەی زیانی پیاوەتی ژەهراوی قسە بکەین بۆ پیاوان بە تایبەتی، ئەوا یەک وشە دەتوانێت وەسفی ئەوە بکات کە بریتیە لە وشەی "مردن". هاوڕەگەزخواز لەلایەن کۆمەڵگا و ئاینیشەوە قەدەغەکراوە. تەنانەت پیاوانی ڕەگەزگۆڕێش لە دیدی عیراقییەوە وەک پیاوی تەواو نابینرێن، بەڵکو وەک پیاوانێک کە هیچ پیاوەتییان تێدا نییە."\n"وەک پیاوێکی هاوڕەگەزخواز، کەسایەتییەکی بەهێزم بۆ خۆم دروستکردووە کە ڕێگەم پێدەدات کە خۆم بەدووربگرم لەو پیاوانەی کە بیر لە ئازاردانم یان گێچەل پێکردنم دەکەنەوە یاخود بیانوەستێنم. من بەو ڕێگەیە سەلامەتی خۆم دەپارێزم لە شوێنە گشتییەکاندا."\n"سەبارەت بە ماڵەوە، من هەست دەکەم بەوەی ماڵەوە پێشوازیم لێدەکەن و بۆ من ماڵەوە شوێنی ئارامیمە چونکە دەزانم جیهانی دەرەوە چەند گرانە بۆ من و کەسانی وەک من."\n"بۆ من پیاوەتی بە واتای ئەوەدێت کە کەسانی تر بتوانن پشتت پێببەستن، ئەوەی کە چاودێری کەسانی تر بکەیت، جێگای متمانە بیت و کەسێک بیت کە هێز ببەخشت بە کەسانی تر کاتێک لە بارودۆخی دژواردا بن، وە هەستت هەبێت. من هاوڕا نیم لەگەڵ پێناسەی کۆمەڵگای عێراقیمان بۆ پیاوەتی. بۆمن ئەو پێناسەیە هیچ واتایەکی نییە. بۆ ئەوان، پیاوەتی واتا توندوتیژی، زاڵی، شێوە و ڕووکەشی پیس و ناڕێکخراو"، جەیک پێمان دەڵێت.\nجەیک پیاوێکی هاوڕەگەزخوازە. چیرۆکی خۆی بۆ گێڕاینەوە کە چۆن پیاوەتی ژەهراوی کاری کردووەتە سەر ژیانی. دەڵێت کە پەستانی بەردەوامی خێزانەکەی لەسەری کە کاتەکانی لەدەرەوەی ماڵ بەسەربەرێت بووەتە خوێک بۆی. هەرچەندە ئێستا بەتەنها دەژی، هێشتا ناتوانێت واز لەو خووە بهێنێت و زۆربەی کاتەکانی لەدەرەوەی ماڵ دەباتە سەر یان لەگەڵ هاوڕێکانی.\n"بڵاوکردنەوەی ئەو بیرۆکە چەوتەی پیاوەتی لایەنی نەرێنی زۆری بەدوای خۆیدا هێناوە کە بووەتە هۆی توندوتیژی دژ بە ژنان و توندوتیژی خێزانی. پیاوانی سەر بە کۆمەڵگای هاوڕەگەزخواز+ دەبێت مامەڵە لەگەڵ پێوەر و ستانداردەکانی کۆمەڵگا بۆ پیاوەتی بکەن و ئەمەش پێویستی دەکات لەسەریان کە بەشێوازێک بژین دژی سرووشتی ڕاستەقینەی خۆیان و ویستی خۆیان بێت. ئەم ستانداردانە هۆمۆفۆبیای خودی دروستدەکەن (واتا کە هاوڕەگەزخوازان ڕقیان لە شووناسی خۆیان بێت یان لێی بترسن) و دەبێتە هۆئ جیاکاری بەرامبەر بەو کوڕانەی کە "نەرم"ن یان "کچانە"ن، کە هەندێک جار لەوانەیە جیاڕەگەزخوازیش بن بەڵام هەر هەراسان دەکرێن و گێچەڵیان لەگەڵدا دەکرێت."\n"هەرگیز نەمتوانیوە بە ئازادانە هەستەکانی خۆم دەرببڕم نە لە دەوروبەری خێزانەکەم و نە لە دەوروبەری هاوڕێکان یان تەنانەت کەسانی نەناسراو. کە منداڵ بووم، بە ترسناکترین شیوە کە بتوانیت بیری لێبکەیتەوە تێهەڵدانم خواردووە. هەر کاتێک گریابام یان باوکم منی بینیبا لەکاتی گریاندا، تەنانەت لەکاتی نووستنیشدا، تێگەڵدانم دەخوارد. ئەم ئەزموونە ناشرینە هەسێکی نەرێنی لە ناخمدا دروستکرد و ئێستا تەنها لە کاتێکدا بەتەنیابم دەتوانم بگریم یان هەستەکانم دەرببرم."\n"وەک کەسێکی باڵغ، ئەم سنوورانە بە چەندین شێوە منیان گرتووەتەوە و هەلەکانی بەردەمی منیان سنووردار کردووە. بۆنموونە ناتوانم ئاوازی ڕاستەقینەی دەنگی خۆم بەکاربهێنم یاخود بەو شێوازەی دەیخوازم بڕۆم، قسەبکەم، و نان بخۆم یان بەو شێوازەی دەمەوێت دەستەکانم بجوڵێنم. ناتوانم ئازادانە تێڕوانینی خۆم دەرببڕم دەربارەی زۆرینەی بابەتەکان و هەرکاتێک ئەوە بکەم دەبێت ئاگام لە شێوازی دەربڕینی خۆم بێت."\nجەیک باوەڕی وایە کە ڕاگەیاندن، کەناڵەکانی تەلەفزیۆن و ماڵپەڕەکانی پەیوەندی کۆمەڵایەتی زۆر کاردەکەنە سەر کۆمەڵها. بۆیە پێویستە ئەمانە بەشێوازێک بەکاربهێنرێن کە پێناسەی پیاوەتی لە مێشکی خەڵکیدا بگۆڕێت. ئەو دەڵێت ئەگەر پێناسەی پیاوەتی وردەوردە بگۆڕدرێت لە پیاوی ڕەفی پیسی ڕیشنی توندوتیژەوە بۆ پیاوی نەرمونیانی مامناوەند کە جێگای متمانەبێت و جلوبەرگی ئازادبێت، چەندین شتی باش ڕوودەدەن."\n"هەروەها بەکارهێنانی نموونەی پیاوانێک کە بەشێوازێکی ژەهراوی پیاوانە نین لە سەرچاوە ئاینییەکاندا، وەک یوسفی کوری یەعقوب یان یەسوعی مەسیح، ئەمە لەوانەیە پێناسەی پیاوەتی لە مێشکی خەڵکیدا بگۆڕێت."\nجا تۆ وەک خوێنەرێک، بەڕای تۆ چۆن دەکرێت پێناسەی پیاوەی لە گۆمەڵگادا گۆڕانکاری لەسەر بکرێت؟ پێویستە ڕێکخراوەکان و حکومەت جەخت لەسەر چ شتێک بکەنەوە تا چەند هەنگاوێك لە کۆمەڵگایەکی نەرمونیان نزیک ببینەوە؟\nوە لە کۆتاییدا، ئایا تۆ وەک هاوڵاتییەکی عێراقی، دەتوانیت چی ببەخشیت بەو کەسانەی کە بەدەست پیاوەتی ژەهراوییەوە دەناڵێنن تا باشتر ببن؟\n١٦ ڕۆژ چالاکوانی دژی توندوتیژی جێندەری: چالاکوانێک بناسە: ئایە ئەلقەیسی\nبۆ دەیان ساڵ و بەهۆی تابووی کەلتوررییەوە کە دەستیان بەسەر کۆمەڵگای عیڕاقیدا گرتووە، ڕۆڵی ژنان و کچانی عیڕاقی لە کۆمەڵگادا ئێجگار سنووردار بووە. بە بەراورد بە پیاوان و کوڕان، کچانی عیڕاق هەلی یەکسانیان پێنەبەخشراوە تا هانینان بدات سەربەخۆبن و پاڵپشتی خێزانەکانییان بکەن.\nدوای شەری سالێ ٢٠٠٣، گۆڕانکاریی زۆر لە وڵاتەکەدا هاتنە کایەوە کە دەرگای بۆ ژنان کردەوە بەشداری لە دەستی کاردا بکەن. یارمەتی ژنان پێویست بوو چونکە ژمارەیەکی زۆر لە پیاوان یان لە شەڕی ٢٠٠٣دا یان دواتر لە ٢٠١٤دا کوژران کاتێک داعش سەری هەڵدا و دەستی بەسەر چەند شارێکی عیراقیدا گرت.\nژنان بو کاری ناوماڵ و دەرەوەی ماڵیش خۆیان گونجاندووە، بەڵام هێشتا یەکسان نین لەگەڵ پیاواندا لە ڕووی ماف و یاداشتی کارکردنەوە. کۆمەڵگا چەند بوارێکی دیاریکردووە بۆ ژنان کە کاری تێدابکەن، لەوانەش مامۆستایی و پەرستاری کە ئەمەش بۆشاییەکی دروستکرد و پیاوان پڕیانکردەوە.\nتا ئەمڕۆش، نەبوونی ژنان لە چەند بوارێکدا دەبینین، وەک سیاسەت، بەڕێوەبردن و تەکنەلۆجیا.\nلە جیهاندا ژنان و کچانی خاوەن پێداویستی تایبەت ئەگەری تووشبوونیان بە جیاکاری زیاترە و لە عیڕاقیشدا بەهەمان شێوەیە. بەهۆی بوونی سنوور و کۆتی کۆمەڵایەتی کە ژنان و كچانی عیڕاقی ڕووبەڕووی دەبنەوە، ئەوانەی خاون پێداویستی تایبەتن بەربەستی زیاتر لە بەردەمیاندایە.\nلەبەر ئەوەش کۆمەڵگای عیڕاقی پێویستی بە چالاکوانی كچ و ژنە کە پێگەی ژنان بەهێزبکەن تا گۆڕانکاری لە کۆمەڵگادا بکەن بەشێوەک کە بەهێزتریان بکات.\nئایە ئەلقەیسی، کە میدیاکار و چالاکوانێکی عیڕاقییە، میوانی ڕێزداری ئەمڕۆمانە تا باسی خولیا و ئازایەتی خۆی بکات کە هانی دا دوای خەونەکانی بکەوێت. لەگەڵ ئەوەی ئایە لە تەمەنێکی کەمی ژیانیدا جەنگی لەگەڵ نەخۆشی شیرپەنجەدا کرد، ئایە گەورەبوو وە بوو بە ئەندامێکی چالاکی کۆمەڵگای عیڕاقی کە هانی ژنانی تر دەدات سەرکردایەتی ژیانی خۆیان بکەن و و گۆڕانکاری ئەرێنی بەدیبهێنن.\nدەتوانیت کورتەیەکمان بدەیتێ دەربارەی خۆت و کارەکەت؟\nمن ئایە ئەلقەیسیم و بنەچەم شاری بەغدادە. لە زانکۆی بەغداد ئەدەبی ئینگلیزیم خوێندووە. ئێستا وەک پێشکەشکار کار دەکەم لە کەناڵی تەلەفزیۆنی UTV، کە کەناڵێکی ناوداری عیڕاقییە.\nچیرۆکی خۆتمان بۆ باس بکە لەگەڵ شێرپەنجەی مۆخی ئێسک. چ وانەیەک فێربوویت لەو ئەزموونە بەئازارەوە؟\nچیرۆکی من لەگەڵ شێرپەنجەدا لە تەمەنێکی کەمەوە دەستی پێکرد. تەمەنم تەنها شەش ساڵ بوو کە دەرکەوت نەخۆشی شێرپەنجەی مۆخی ئێسکم هەیە لە قاچی ڕاستمدا ئەوەش بووە هۆی بڕینەوەی قاچم و وەرگرتنی چارەسەری تیشکیی شێرپەنجە. باشترین شێواز بۆ وەسفکردنی ئەزموونەکە، ئەوەیە کە بڵێم ئەزموونێکی "بێ تاوان و پاک" بوو، چونکە من منداڵ بووم کە ئەمە ڕوویدا. ئەوەی دەتوانم بیڵێم ئەوەیە کە قۆناغێکی پڕ لە دوودڵی و نادڵنیایی بوو.\nچیرۆکی خۆتمان بۆ باس بکە لەگەڵ ڕۆژنامەنووسی و ڕاگەیاندن. چۆن خولیای ئەو کارە بوویت و چۆن دەستت بە کارکردن کرد لەم بوارەدا؟\nهەرچەندە ئەزموونی من تەنها دوو ساڵە، خولیای من بۆ ڕاگەیاندن دەگەڕێتەوە بۆ ساڵانی خوێندنی ئامادەیی. ماوەی ساڵێک گەڕام و زانیاری و کارامەیی خۆمم پەرەپێدا لە بوارەکەدا. دواتر هەلم بۆ ڕەخسا کار بۆ کەناڵێکی تەلەفزیۆنی بکەم لەسەر ماڵپەڕەکانی پەیوەندی کۆمەڵایەتی.\nلەماوەی ساڵانی کارکردنت لە ڕاگەیاندندا، هیچ جیاکارییەکەت بەرامبەر کراوە بەهۆی ژنبوونتەوە یان بەهۆی قاچە دەستکردەکەتەوە؟\nلە ڕاستیدا تووشی چەند بەربەستێک بووم بەهۆی چەند هۆکارێکەوە. یەکەمیان بریتیبوو لە تەمەنی کەمم، چونکە لە تەمەنی ٢١ ساڵیدا هاتمە ڕاگەیاندنەوە. دووەم هۆکار ئەوە بوو کە من کچێکی خاوەن پێداویستی تایبەت بووم کە لەم بوارەدا کار دەکات لەسەر شاشەی عیڕاقی. هەوڵدانم و کارکردنی زۆر و بەسۆزم و کۆڵنەدانم یارمەتییان دام بە ئامانجەکانم بگەم و تەنانەت زیاتریش هەوڵبدەم و کار بکەم.\nجگەلە پەسەندکردنی کۆمەڵگا، کاردانەوەی خێزانەکەت چۆن بوو بەرامبەر بە کارەکەت؟\nکاردانەوەی خێزانەکەم توند بوو کاتێک دەستم کرد بە کارکردن، بەڵام ئێستا دەتوانم بڵێم پێچەوانەی جارانە.\nبەگوێرەی ئەزموونی تۆ، هاتنە ناوەوەی ژنانی عێڕاقی بۆ ڕۆژنامەنووسی و ڕاگەیاندن چۆن دەتوانێت گاریگەرییەکی ئەرێنی هەبێت لەسەر کۆمەڵگا؟\nبەشداربوونی ژنان لە هەموو بوارەکاندا و چوونە ناو هێزی کارەوە گۆڕانکارییەکی گەورە بەدیدێنێت چونکە ژنان بە تایبەتی خاوەنی بیروڕا و هزر و دیدی خۆیانن دەربارەی هەندێک بابەت. بواری ڕاگەیاندن و ڕۆژنامەنووسی بەتایبەتی پێویستی دەکات کەسەریان ئاستی ڕۆشنبیرییان بەرزبێت و کەسانی دیار و بێوێنەبن تا ببنە پێشکەشکاری سەرکەوتوو.\nپەیامی تۆ بۆ چالاکوانانی ئازای عیڕاقیی وەک خۆت چییە؟\nپەیامی من بۆ ئەوان ئەوەیە کە کۆڵنەدەن و هەمیشە بەرەنگاری بکەن لەگەڵ خۆیان و کۆمەڵگا و تەنانەت خێزانەکانییان تا بگەنە سەرکەوتن، چونکە لەوانەیە هەر ژنێک ببێتە هۆکاری ئەوەی ژنێکی تر بەرەو باشتر بگۆڕێت.


داعش فڕۆكەوانە ئوردونییەكەی بە زیندوویی سووتاند – زاگرۆس پۆست\nماڵەوە / جیهان / داعش فڕۆكەوانە ئوردونییەكەی بە زیندوویی سووتاند\nداعش فڕۆكەوانە ئوردونییەكەی بە زیندوویی سووتاند\nسێ شه‌ممه 3 شوبات 2015\tجیهان, هەواڵ 366 جار خوێنراوه‌ته‌وه\nگرووپی داعش بەشێوزای سووتاندن كۆتایی بەژیانی فڕۆكەوانە ئوردونییەكە هێنا.\nئێوارەی ئەمڕۆ سێشەممە 14ی مانگی رێبەندان چەكدارانی داعش “مەعاز ئەلكەساسبە” فڕۆكەوانە ئوردنییەكەیان بەزیندوویی ئاگرتێبەرداو كۆتاییان بەژیانی ھێنا.\nھاوكات، كەناڵی رەسمی ئوردن لە ھەواڵێكدا بڵاویكردەوە، كە “مەعاز كەساسبە” فڕۆكەوانە ئوردنییە بەبارمتە گیراوەكەی لای داعش یەك مانگ پێش ئێستارابردوودا كۆتایی بەژیانی ھێنراوە، بەڵام داعش ئەمڕۆ ئەو هەواڵەی بڵاو كردووەتەوە.\nدوابەدوای رووداوەكەش دەسەڵاتدارانی ئوردن لەبەرامبەر كوشتنی “مەعاز كەساسبە” فڕۆكەوانە ئوردنییەكە، ھەریەك لە “ساجدە ریشاوی”و “زیاد كەربولی”و ٤ چەكداری تری داعشیان لەسێدارەدا.\nلەو چوارچێوەیەشدا، كۆشكی سپی ئەمریكا لە راگەیەندراوێكدا ئەو كارە دڕندانەیەی داعش سەبارەت بە سووتاندن و كوشتنی “مەعاز كەساسبە” فڕۆكەوانە ئوردنییەكەی مەحكوم كرد.\nدەوڵەتی ئیسلامی ناسراو بە “داعش”هەروەها رۆژی شەممە 11ی مانگی رێبەندان بە بڵاو كردنەوەی گرتەیەكی ڤیدیۆیی “كێنجی گۆتۆ” هەواڵنێریی “ژاپۆن”ی كە بە بارمتە گیرابوو، سەربڕیوە.\nداعش هەفتەی رابردوویش هاوڵاتیەكی دیكەی ژاپۆنی بە ناوی “هارونا یوكاوا” سەربڕیبوو و لە بەرانبەر ئازادكردنی ئەم بارمتە دووهەمیەدا داوای پێدانی 200 میلیۆن دۆلار پارەی كردبوو و پاش ئەوەیكە دەوڵەتی ژاپۆن ئەو بڕە پارەیە پێ نەدان، بارمتەگیراوەكەی سەربڕی.


درۆزانی لەهەواڵ و هەواڵی درۆ ڕۆژنامەنووسەکەی بی بی سی، بووە قوربانی وێنەیەک!!\nهەواڵی درۆ وەکو تاوانێکی مەبەستدار دەژمێردرێت، هەندێک دەوڵەت هەڵی دەسوڕێنن، یان شانەی ئەلەکترۆنی لەلایەن دەوڵەتەکانەوە بۆ سوکایەتی بەجەماوەر لەپێناو مەبەستی سیاسی بەکاری دەهێنێت.\n(مجله الصحافه، ژمارە ١٣ بەهاری ٢٠١٩).\nبڵاوکردنەوەی هەواڵی درۆ و زانیاری دەستکاری کراو وەکو بەشێک لەشەڕی دەروونی و دیبلۆماسی و سەربازی لەنێوان دەوڵەتەکانی دونیا بەکاردێت. ئێستاش لە ئەمەریکا بەگومان و پرسیارەوە مشتومڕ لەسەر ئەو زانیاری و هەواڵانە دەکرێت، کە ئیدارەی جۆرج بۆشی کوڕ لەهێرشکردنە سەر عێراق پشتی پێ بەستابوو. ئێرانی ئەمڕۆ بەتەن هەواڵی درۆ شارەزایانە، وەکو بەشێک لەشەڕی ڕاگەیاندن و دەروونی بەرهەم دەهێنێت.\nعەبادی لەساڵانی سەرۆک وەزیرایەتی، سەدان هەواڵی دروستکراوی درۆی وەکو بەشێک لەجەنگ دژی هەرێمی کوردستان بڵاوکردۆتەوە، تەنیا "درۆزانانە" مامەڵەی لەگەڵ هەواڵ و داڕشتن و بڵاوکردنەوەی زانیاری دەکرد و تاکو ئێستاش بەردەوامە.


بەساڵاچووان و چاودێریی تەندەروستیی ئەوان | Samfunnskunnskap.no\nبەساڵاچووان و چاودێریی تەندەروستیی ئەوان\nرجەم کەسانی بەساڵاچوو لە نەرویج مووچەی خانەنشینیی تەمەن وەردەگرن. ڕێژەی مووچەی خانەنشینییەکە پەیوەستە بە داهاتی کار کە لە ڕابردوودا بەدەستهێنراوە.\nلە نەرویج زۆربەی بەساڵاچووان لە ماڵی خۆیاندا دەژین. هەندێکیان یارمەتی لە شارەوانی وەردەگرن، بۆ نموونە وەکو پەرستاری ماڵەوە (hjemmesykepleie)، یارمەتی لە ماڵەوە، یان پێدانی شوێن لە ناوەندی چاودێریی ڕۆژانەی سەر بە شارەوانی. زۆربەی بەساڵاچووان دەتوانن بۆ خۆیان یان تەنها بە یارمەتی خێزانەکەیان کارەکانی خۆیان جێبەجێ بکەن.\nهەرکاتێک کەسێک نەتوانێت چیتر خۆی بەڕێوەبەرێت دەتوانێت داوای جێگە لە خانەی نەخۆش و پەککەوتووان بکات. بەڵام، تەنیا نیوەی کەسانی سەروی ٩٠ ساڵ لە خانەی نەخۆش و پەککەوتوان دەژین.\nئەو کەسانەی خزمەتگوزاری ماڵەوە (hjemmetjenester) بەکاردەهێنن، بڕێکی پارەی ئەو خزمەتگوزارییانە خۆیان دەیدەن کە پێی دەوترێت بەشە پارەی خۆت و شارەوانی بەشەکەی تری پارەی خزمەتگوزارییەکە دەدات. بڕی بەشە پارەی خۆیی لە شارەوانییەک بۆ شارەوانییەکی تر جیاوازە.\nئەو کەسانەش کە لە خانەی نەخۆش و پەککەوتوان دەژین بەشە پارەی خۆیی بۆ خزمەتگوزارییەکان واتە شوێنی مانەوە دەدەن. نرخی خانەی نەخۆشان بۆ یەک کەس لە ساڵێکدا ٨٠٠٠٠٠ (هەشت سەدهەزار) کرۆنە. ئەوەی کە هەرکەسێک چەند بڕە بەشە پارەی خۆیی دەدات، وەستاوە لەسەر داهاتی کەسەکە.\nکەسانی بەساڵاچوو زۆربەی کات گیروگرفتی تەندروستی تایبەتییان هەیە:\nکاتێک تەمەنمان گەورە دەبێت و پیر دەبین، لەشمان ماندووتر دەبێت. لەوانەیە جومگە و ماسولکەکانمان لەجاران زیاتر ژان بکەن و بەئازاربن، وە ناتوانین وەک جاران زۆر شت بکەین.\nئەمەش دیسان لەوانەیە ببێتە هۆی خەمۆکی و گۆشەگیری.\nنزیکەی ١٠٠٠٠٠ (سەدهەزار) کەسی بەساڵاچوو لە نەرویج بەدەست خەمۆکییەوە دەناڵێنن. ئەمەش ڕەنگە بەهۆی ئەوەوە بێت کە بەگشتی تەندروستیان خراپترە لەچاو جاران. بەڵام لەوانەشە بە هۆی تەنیایی و دابڕان و گۆشەگیرییەوە بێت.\nشتێکی ئاساییە کە توانای بیرکەوتنەوە لەلای بەساڵاچووان لاواز بێت، وە گەلێکیان بیر و هۆشیان لەدەست دەدەن و تووشی خەلفان/زەهایمەر دەبن. ئەوەش حاڵەتێکە کە مێشک تووشی زیانپێکەوتن دەبێت، وە هەریەک لە توانای بیرهاتنەوە، سۆز و هەستەکان و توانای چالاکییە کۆمەڵایەتییەکانی خراپ دەبن.\nهەندێک کە پیر دەبن ئارەزووی خواردن لە دەست دەدەن. لەوانەیە تووشی بەدخۆراکی بن یان خواردنەکانیان نەگونجاو بن. ئەمەش دەبێتە هۆی لاوازبوونی سیستمی بەرگری لەش، لە ئەنجامدا زووتر تووشی نەخۆشی یان هەوکردن دەبن.\nلە ماەی 100 ساڵی ڕابردوو دا تەندروستی گشتیی لە نەرویژ زۆر باشتر بووە. ئەمە تا ڕادەیەکی زۆر دەگەڕێتەوە بۆ دامەزرانی حکوومەتی ئاسوودەژییان و هەبوونی دەرفەتی زۆرتر و باشتر بۆ ژیانێکی باش و ئاسوودە. خەڵکی نەرویژ ئەمڕۆ زیاتر لە ڕابردوو دەژین.\nکۆچەری نوێ لە وڵاتی نەرویژ\nبنەما جیاوازەکان بۆ نیشتەجێبوون\nفێربوونی زمانی نەرویژی\nمافی هەبوونی وەرگێڕی زارەکی\nبەشداریکردن لە بازاڕی کار و کۆمەڵگا\nمێژوو، جوگرافیا و شێوازی ژیان\nکورتەیەک لەبارەی مێژوی نەرویژ\nنیشته‌جێ بوون و دانیشتوان له نەرویژ\nکەش / ئاووهەوا\nنەریتەکان/ڕێوڕەسمەکان و ڕۆژانی پشو\nئایین و باوەڕ لە نەوریژ\nمنداڵان و ژیانی خێزان\nمنداڵیی، یاسای منداڵان و منداڵ پارێزیی\nخوێندن و پەروردە\nمافەکان و ئەرکەکانی هاوسەرگیری\nمافی بڕیاردان لەسە ژیانی خۆت\nتەندروستی و خۆشگوزەران\nخزمەت و سیستەمە جیاوازەکانی چاودێریی تەندوستی\nمنداڵان و چاودێریی تەندروستی\nپێشگریکردن لە نەخۆشی\nپەروەردە و فێربوون\nسیستەمی پەروەردە لە نەرویژ\nباخچەی ساوا بەشێکە لە بەرنامەی پەروەردە\nخوێندنگەی سەرەتایی و ناوەندی\nبەها بنەڕەتییەکانی قوتابخانە\nهاوکاریی لەگەڵ باوک و دایک\nناوەندی و دواناوەندی\nکار و ئاسوودەژیان\nمافەکان و ئەرکەکانی دامەزران\nڕێکخراوەکان و بەشداریکردن\nکار بۆ هەمووان!\nحکوومەتی ئاسوودەیی هەلی کار دەخولقێنێت\nگەڕان بۆ کار\nمووچە و باج\nدیمکراتی و کۆمه‌ڵگای ئاسووده\nمافەکان و ئازادییەکان لە ولاتێکی دیموکرات دا\nحکوومەتی فیدراڵ، پارێزگا و شارەوانیەکان\nپەڕلەمان و حکوومەت\nهەڵبژاردنەکان و پارتە سیاسییەکان\nبەشداریکردنی نەرویژ لە ڕێکخراوە نێودەوڵەتیەکان\nئەرکە سەرەکییەکانی حکوومەتی ئاسوودەژیان\nخزمەتی کار و ئاسوودەژیانی نەرویژ (NAV)\nئامادەبوون بۆ پارەدان\nمافەکان و ئەرکەکانی حکوومەتی ئاسوودەژیان\nلەم لاپەڕانە دا دەرسنامەی 50 کاتژمێرە خوێندن دەبینی کە لە چوارچێوەی خولی راهێنانی کۆمەڵایەتی دا ئامادە کراوە بۆ کەسانی گەورەساڵ. لەم خولە دا زانیاریی گرنگ دەدرێ بە تۆ سەبارەت بە وڵاتی نەرویژ، مافەکانی تۆ، دەرفەتەکان و ئەرکەکانی تۆ لە نێو کۆمەڵگای نەرویژ.


سەباح هەورامی، بەڕێوەبەری تەندروستیی سلێمانی هۆشداری دەدات و دەڵێت، کۆرۆنای جۆری دەلتا لە سلێمانی لە تەشەنەکردنێکی خێرادایە و لە ماوەی 24 سەعاتی ڕابردوودا هەشت تووشبووی کۆرۆنا گیانیان لە دەستداوە.\nهۆشدارییەکی سەباح هەورامی کە ئێوارەى ئەمڕۆ چوارشەممە، 21ی تەموزی 2021، بڵاویکردووەتەوە دوای سێ ڕۆژ دێت لە ڕاگەیاندنی تۆمارکردنی چەند حاڵەتێکی جۆرە نوێیە کۆرۆنا لە هەرێم.\nدواجار تیمە پزیشکییە تایبەتمەندەکان بوونى توشبووى نەوەى هیندى ڤایرۆسى کۆرۆنا "دەلتا"ـیان لە هەرێمى کوردستان تۆمارکرد، بەوەش هەرێم چووە قۆناغى ڕووبەڕبوونەوەى ئەو نەوەیەوە کە بە تایبەتمەندى خێرایی و توندى ناسراوە.\n"دەلتا" کە لە نەوە هیندییەکەى ڤایرۆسى کۆرۆنا ناونراوە و بەوە ناسراوە کە خێرا بڵاودەبێتەوە و لە نەوەکانى پێشوو توندترە، زیاتر لە هەفتەیەک بوو بەرپرسانى تەندروستیی هەرێمى سەرقاڵ کردبوو بەخۆیەوە، دواى تۆمارکردنى چەند حاڵەتێکى گوماناوى توشبوون بەو نەوە نوێیە.\nچەند تیمێک لە هەرێمى کوردستان ڕاسپێردرابوون بۆ پشکنینى حاڵەتە گوماناوییەکان، دواى ئەوەى کیتى تایبەت بەدیاریکردنى ئەو نەوە نوێیە گەیشتە هەرێم، کە چەند تیمێکیان لە سلێمانین.\nبەرپرسى یەکێک لەو تیمە تایبەتمەندانەى کە بە درێژایی ڕۆژ لە تاقیگەى پشکنینى کۆرۆنا لە نەخۆشخانەى تاهیر عەلى والى بەگ لە سلێمانى سەرقاڵى جیاکردنەوەى توشبوون بە دەلتا و جۆرەکانى دیکەن، زانیارى نوێ لەبارەى ئەو نەوە نوێیە و بڵاوبوونەوەى لە هەرێم ئاشکرا دەکات.\nد.زانا حەمید، سەرپەرشتیارى تیمى پشکنینى کۆرۆنا لە تاقیگەى تاهیر والى عەلى بەگ لە سلێمانى بە "ناس کورد"ى ڕاگەیاند، تیمەکەیان پرۆسەى جیاکردنەوەى توشبووانى دەلتاى لە جۆرە جیاوازەکانى تر ئەجامداوە بۆ ئەوەى رێژەى بڵاوبوونەوەى ڤایرۆسەکە دەربکەوێت.\nتیمەکە لەچەند ڕۆژێکدا پشکنینیان بۆ 60 نمونەى توشبووانى کۆرۆنا کرد بۆ ئەوەى بۆیان دەربکەوێت کە چەندیان توشبووى دەلتان کە بە نەوە مەترسیدارەکەى کۆرۆنا ناسراوە.\nبەپێی ڕاگەیەنراوێکى تەندروستیی سلێمانى کە دەست "ناس کورد" کەوتووە، لەئێستادا لەلایەن تیمی پشکنینی کۆرۆنا لە سەنتەری دەستنیشانکردنی کۆرۆنای گۆڕاو ئەو جۆرە نوێیە تۆمارکراوە.\nڕۆژی یەکشەممەى ڕابردوو وەزیری تەندروستیی هەرێم زەنگی مەترسیی لێدا و ڕایگەیاند، لە 24 کاتژمێری ڕابردوو نزیکەی دوو هەزار توشبووی نوێی کۆرۆنا دەستنیشانکراون، چەندین حاڵەتی کۆرۆنای دەلتاش تۆمارکراوە.\nبەوتەى پسپۆڕانى بوارى پەتاناسى، کۆرۆنا و ڤایرۆسەکانى دیکە لەشێوەى شەپۆلدا بڵاودەبنەوە بەشێوەى شەپۆلى هەشت هەفتەیی بۆ 12 هەفتەیی و 14 هەفتەیی، بەڵام هێشتا دیار نییە شەپۆلەکەى ئیستا لەچى قۆناغێکدایە.\n"گومانمان هەیە لەسەرەتاى شەپۆلێکى نوێدا بین، بەهۆى بڵاوبوونەوەى دەلتاوە"، د.زانا وایوت.\nتوندیی و خێرایی بڵاوبوونەوە دیارترین دوو تایبەتمەندى کۆرۆناى گۆڕاو "دەلتا"یە، کە د.زانا جەختى لێکردەوە، لەگەڵ ئەوەشدا وتى کە ڕێژەى مردن پەیوەستە بە ژمارەى توشبووانەوە کە تا بەرزبێت ئەگەرى زیادبوونى هەیە.\nهاتنى جەژنى قوربان و تێکەڵاوبوونى خەڵکى، ترسی لەلاى پزیشکان و بەرپرسانى تەندروستى دروستکردووە کە ژمارەى توشبووان بگەیەنێتە ئاستێکى بەرزتر لەو ئاستە هەڵکشاوەى ئێستا کە رۆژانە تۆماردەکرێت.\nبەبڕواى د.زانا، هاوشێوەى دۆخى پێشوو کە بەهۆى جەژنەکانەوە ئامارەکان هەڵکشان، ئەگەر هەیە بەهۆى تێکەڵاوى خەڵک و پابەندنەبونیان بە رێنماییەکان لە جەژندا ئامارەکان هەڵکشانى زیاتر بەخۆوە ببینن.\nهۆشدارییەک لە کارەبای سلێمانییەوە: ئەمە کۆتا ئاگادارکردنەوە دەبێت\n2021.08.04 - 11:37\nڕێنمایی نوێ بۆ وەرگرتنی مامۆستایانی وانەبێژ و منداڵانی باخچە حکومییەکان\n2021.08.04 - 14:38\nوادەیەکی نوێ بۆ باران و هەورەبروسکە لە هەرێم ئاشکرا کرا\n2021.08.04 - 11:28


📅 01-08-1935 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 16:16:20\n📅 01-09-1921 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 17:39:50\n📅 02-01-1955 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 16:47:20\n📅 02-04-1927 رێکەوت و رووداو (کڕۆنۆلۆژیا)\n📅 03-04-1949 رێکەوت و رووداو (کڕۆنۆلۆژیا)\n📅 07-08-1945 رێکەوت و رووداو (کڕۆنۆلۆژیا)\n- بەهۆی هێرشەکانی د.ق، مستەفا بارزانی و ژمارەیەکی [ زۆرتر... 👁] ✖ ✖ ✖ 0 1 ✔ 76% ✍ هـ.ب. 30-8-2010 11:20:03\n📅 08-09-1939 رێکەوت و رووداو (کڕۆنۆلۆژیا)\n📅 کاتی تۆمارکردن Jan 21 2017 4:17PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 16:17:40\n📅 08-12-1952 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 20-1-2017 20:53:31\n📅 09-09-1943 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 16:18:44\n📅 12-04-1949 رێکەوت و رووداو (کڕۆنۆلۆژیا)\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 21-1-2017 14:16:57


ڕەمەزان دەرفەتێک بۆ گۆڕانکاری! | پایگاه اطلاع رسانی اصلاح\nدووهه‌مین دانیشتنی كۆنگره‌ی پێنجه‌می جه‌ماعه‌تی ده‌عوه‌ت و ئیسلاح كۆتایی پێ هات (852)\nئیسلام و کورد (19,531)\nباڵاپۆشی ئیسلامی و کاریگه‌ری له‌سه‌ر گه‌شه‌پێدانی ئاسایشی کۆمه‌ڵایه‌تی (16,873)\nڕەمەزان دەرفەتێک بۆ گۆڕانکاری!\nتێکۆشە ئەو ئەرکانە لە ئەستەمترین باروودۆخدا ڕەچاو بکەی بۆوەی ڕەزامەندی خوا گیان وەدەست بێنی و لە ڕیزی خۆشەویستانی خوا بیت. لەڕاستیدا کەسانێک هەنگاوی بەبڕشت بۆ لای خوا هەڵدێنن و پشت بە خوا دەبستن، متمانە بە خوا دەکەن، ڕۆژ لە دوای ڕۆژ بەرەو پێش دەچن.\n١-کاتەکانت جۆرێک ڕێک خە دەرفەتی خوێندنی قوڕئانی پیرۆز و تەفسیر و موتالعەی دینیت هەبێ.\n٢-تێکۆشە ڕۆژانە جووزئێک قوڕئان تیلاوەت بکەی و لە حەوتوودا لانیکەم دوو یا سێ جار شەونوێژ بەجێ بێنی. ئەگەر دوای هەر نوێژێک دوو لاپەڕه قوڕئان بخوێنی، لە پێنج فەڕزەی ڕۆژانەی نوێژ، جوزئێک دەخوێنی.\n٣-خۆشەویستمان حەزرەتی موحه‌ممەدی موستەفا(د.خ) له ڕەمەزاندا لە هەموو کات زۆرتر سەخاوەت و بەخشندەیی دەنواند. حەول بدەین حەوتووانە نەختێک لە ماڵمان ببەخشینەوە و ئەگەر دەستکورتین بە دڵخۆشکردنی کەسێک و چاکێکی واتایی قەرەبووی بکەینەوە.\n٤-لەبیرمان بێ لەو مانگەدا زیاتر لە هەموو کات لە خەڵوەتدا لەگەڵ خوا وتووێژ و ڕاز و نیاز بکەین، بەتایبەت دوای نوێژەکان و پێش بەربانگ و لە شەونوێژەکاندا کە دوعا گیرا دەبێ. لە هەموو گیر و گرفتەکان و دڵتەنگییەکانت لەگەڵ خوا بدوێ و باشترینەکانت لێی بوێ.\n٥-لە خەوتنی زۆر خۆ بپارێزە و کاتێک تەرخان بکە بۆ خەو لە چاولێکردنی ته‌له‌ویزیۆن و گوشی و دونیای مەجازی تا بۆتان دەکرێ خۆتان بپارێزن، چۆن کاتێکی زۆرتان لێ دەدزێ مەگەر کاناڵ و یا سایت و کۆڕە دینییەکان کە کەڵکی مەعنەوییان لێ وەردەگرن.\n٦-وا هەست بکە ئەم ڕەمەزانە کۆتا ڕەمەزانی تەمه‌نتە و بە باشترین شێوه عیبادەتەکان ئەنجام بده و بە دڵێکی پاک و بێخەش زەخیرەی دواڕۆژ کۆ کەوه.\n٧- لەبیرمان نەچێ دەرفەتێک تەرخان بکەین بۆ تێفکرین و ئارامکردنەوەی ڕۆح و لە بابەت بڕیارە گرینگەکانی ژێن بیربکەینەوە بە بەرەکەتی ڕەمەزان باشترینەکان هەڵبژێرین و خوا یاریکاری کارەکانمان بێ.\nخۆشەویستان ڕەمەزان دەفەرتێکی کورته، بەڵام پڕ بەرەکەتە بۆ بەرەو خوا چوون و بۆ گۆڕانکاری دەروون و خاوێنکردنەوەی نییه‌تەکانمان.


🏰 ئیرەوان شوێنەکان\nگەڕەکێکی گوندنشینە لە شارەدێی بارزان سەر بە شارۆچک [ زۆرتر... 👁] ✖ ✖ ✖ 0 33 ✔ 80% ✍ ج.ع.ئـ. 11-7-2019 0:01:22\n🏰 ئیسەمەرا شوێنەکان\nگەڕەکێکی گوندنشینە لە شارەدێی بارزان سەر بە شارۆچک [ زۆرتر... 👁] ✖ ✖ ✖ 0 23 ✔ 80% ✍ ج.ع.ئـ. 11-7-2019 0:01:22\n🏰 ئەردەوێل شوێنەکان\nگەڕەکێکی گوندنشینە لە شارەدێی بارزان سەر بە شارۆچک [ زۆرتر... 👁] ✖ ✖ ✖ 0 42 ✔ 80% ✍ ج.ع.ئـ. 11-7-2019 0:01:23\n🏰 بابسیڤا شوێنەکان\nگەڕەکێکی گوندنشینە لە شارەدێی بارزان سەر بە شارۆچک [ زۆرتر... 👁] ✖ ✖ ✖ 0 4 ✔ 80% ✍ ج.ع.ئـ. 11-7-2019 0:01:20\n🏰 باڵندا شوێنەکان\nگەڕەکێکی گوندنشینە لە شارەدێی بارزان سەر بە شارۆچک [ زۆرتر... 👁] ✖ ✖ ✖ 0 12 ✔ 80% ✍ ج.ع.ئـ. 11-7-2019 0:01:21\n🏰 بێکروب شوێنەکان\nگەڕەکێکی گوندنشینە لە شارەدێی بارزان سەر بە شارۆچک [ زۆرتر... 👁] ✖ ✖ ✖ 0 40 ✔ 80% ✍ ج.ع.ئـ. 11-7-2019 0:01:23\n🏰 بێکریس شوێنەکان\nگەڕەکێکی گوندنشینە لە شارەدێی بارزان سەر بە شارۆچک [ زۆرتر... 👁] ✖ ✖ ✖ 0 36 ✔ 80% ✍ ج.ع.ئـ. 11-7-2019 0:01:22\n🏰 بەبانا شوێنەکان\nگەڕەکێکی گوندنشینە لە شارەدێی بارزان سەر بە شارۆچک [ زۆرتر... 👁] ✖ ✖ ✖ 0 6 ✔ 80% ✍ ج.ع.ئـ. 11-7-2019 0:01:20


06/08/2020 1716 جار خوێندراوه‌ته‌وه\nڕۆژنامەی ئیندپێندێنتی بەریتانی لە ڕاپۆرتێكیدا بڵاویكردەوە، دۆناڵد ترامپی سەرۆكی ئەمریكا، ئەگەر لە هەڵبژاردنەكانە سەرۆكایەتییەكەی نۆڤەمبەری ئایندەدا بدۆڕێت، لەوانەیە هەوڵ بدات دەست بە كورسی سەرۆكایەتییەوە بگرێت و چۆڵی نەكات.\nلەو بارەوە جیمس كلیبۆڕن- ی سەرۆكی زۆرینە لە ئەنجوومەنی نوینەرانی ئەمریكا پێی وایە تڕەمپ نیازی ئەوەی نییە ئاشتییانە دەسەڵات ڕادەستی جۆ بایدن- ی پاڵێوراوی دیموكراتەكان بكات، كە لە زۆرێك لە ڕاپرسییەكاندا لە پێشەوەی ترامپ- ەوەیە.\nیەكشەممەی ڕابردوو، سلیبیرن- ی كۆنگرێسمانی دیموكراتەكان بۆ تۆڕی هەواڵی CNN ی وتی: پێم وانییە ترامپ پلانی ئەوەی هەبێت كۆشكی سپی جێبێڵێت، نیازیشی نییە پلان بۆ هەڵبژاردنیكی پاك و بێگەرد دابڕێژێت، بەڵكو بە جۆرێك لە جۆڕەكان پلانی خۆجێگیركردنی خودی خۆی هەیە.\nترامپ هەفتەی ڕابردوو لە تویتێكدا و بە پاساوی تەنگژەی كۆڕۆنا بیرۆكەی دواخستنی هەڵبژاردنەكانی خستووەتەڕوو، ترامپ وتی: دەبێت دەنگدان دوابخرێت، تا گەلی ئەمریكا بتوانێت بە سەلامەتی و ڕێبازی گونجاو دەنگی خۆی بدات.\nترامپ لە واڵەكەی خۆی لە تویتەر پەیامێكی بڵاوكردووەتەوە و دەڵێت: لەوانەیە هەڵبژاردنەكانی 2020 ساختەكاری تێبكەوێت، چونكە بە هۆی كۆرۆناوە ملیۆنەها ئەمریكی ناچاردەبن لە ڕێگەی ئەلەكترۆنییەوە دەنگبدەن.\nشارەزایانش گومانیان خستووەتەسەر ڕاستی و دروستی ئەو پەیامەی ترامپ، ئاماژەشیان بەوە داوە، كە توێژینەوەكانی پێشوو دەریانخستووە، ئەنجامدانی ساختەكاری لە دەنگدان لە ئەمریكا زۆر دەگمەن ڕوویداوە.\nدوو توێژینەوەی ساڵانی (2012 و 2016) ی زانكۆی ویلایەتی ئەریزۆنا گەیشتوونە ئەو ئەنجامەی، كە لە هەڵبژاردنەكانی ساڵانی (2000 و 2012 ) دا تەنیا 10 حاڵەتی ساختەكاری ڕوویانداوە.\nیاسادانەرانی كۆنگرێس پیشنیاری دواخستنی هەڵبژاردنەكانیان ڕەتكردووەتەوە، چەند كۆنگرێسمانێكی كۆمارییەكانیش لەگەڵ ئەو ڕەتكردنەوەیە بوون.\nماڕكۆ ڕۆبیۆ-ی كۆنگرێسمانی كۆماری وتی: ترامپ دەتوانێت ئەوەی پێی خۆشە پێشنیاری بكات، بەڵام یاساكان هەر وەك خۆیان جێبەجێ دەكرێن.\nدواخستنی هەڵبژاردنەكانیش پێویستی بەوەیە لەكۆنگرێس دەنگدانی لەسەر بكرێت، ئەمەش واتای ئەوەیە ئەنجومەنی پیران و ئەنجومەنی نوێنەران (كە لە دوومیاندا دیموكراتەكان زۆرینەن) دەبێت لەسەری ڕەزامەندبن و دەنگی بۆ بدەن.\nسەرچاوە: پێگەی ئەلەكترۆنی 218


ناڕەزایەتیی کرێکاران لە هەمبەر ڕێژیمی چەوسێنەری ئێران درێژەی هەیە\n11:48 - 14 سەرماوەز 2718\nکوردستان میدیا: کرێکارانی ئێرانی لە نێو چین و توێژەکانی ئێراندا، لە هەموو توێژێک زیاتر لە ژێر گوشاری ئابووریدان.\nکرێکارانی گرووپی فوولادی ئێران، ڕۆژی سێشەممە ١٣ی سەرماوەز، ٢٥ـەمین ڕۆژی ناڕەزایەتییەکانی خۆیان درێژە پێ دا و لە هەمبەر نەدانی مووچە دواکەوتووەکانی خۆیان، لە سەر ڕێگای چوارڕێیانی نادری و مزگەوتی جەزایری هەتا پارێزگاریی خووزستان خۆپیشاندانیان بەڕێوە برد.\nسەرچاوە ئاگادارەکانی کرێکارانی گرووپی پیشەی فوولادی ئێران باسیان لەوە کردووە، کۆبوونەوەی ئەمڕۆیان، ڕەخنەیەک لە بەرانبەر کەمتەرخەمیی بەرپرسانی لە هەمبەر داواکارییەکانیان بووە و گرووپێک لە بنەماڵەی کرێکارانیش لەم خۆپیشاندانانەدا بەشدارییان کردووە.\nهەر لەم پێوەندییەدا، کۆمەڵێک لە کرێکارانی شارەداریی ئابادان ڕۆژی دووشەممە لە بەردەم شارەداریی ناوەندیی کۆ بوونەوە. ئەم کرێکارانە کە نزیک بە ٧٠ کەس بوون، لە هەمبەر دواکەوتنی سێ مانگی مووچەکەیان کۆ بوونەوە.\nهەروەها ئەندامانی تەعاونی خانووبەری ئۆتووبووسڕانی و پەیمانکارەکانی شارەداریی تاران لە بەردەم بینای شۆرای شاری تاران کۆبوونەوەی ناڕەزایەتییان بەڕێوە برد.\nپەیمانکاران و ئەندامانی ئۆتووبووسڕانیی تاران، بە کۆبوونەوە لە بەردەم شۆرای شاری تاران، بە دانی دروشمی "شارەداری تاران، تاوتوێیەک و کارێک" و "گەندەڵییەک کەم بێتەوە، کێشەکانمان چارەسەر دەکرێت" داوای بەدواداچوونی گرفت و کێشەکانیانیان کردووە.\nخوێندکارانی زانکۆی ئەمیرکەبیر و کرماشانیش، بە مەبەستی پشتیوانیی لە ناڕەزایەتیی کرێکارانی ئێران، خۆپیشاندانیان بەڕێ خستووە و خوازیاری چارەسەریی کێشەکانی ئەو توێژە لە کۆمەڵگا بوون.


ماڵپەری فیردەوس | پێش نوێژی عصر دوو ڕەکاعەت سونەت هەیە یان نە؟\nسەردێری پرسیار:پێش نوێژی عصر دوو ڕەکاعەت سونەت هەیە یان نە؟\nبەرواری دانان :2020-01-25 کۆدی پرسیار:1737\nپرسیار: پێش نوێژی عصر دوو ڕەکاعەت سونەت هەیە یان نە؟\nوەڵام: زانایان دەڵێن گومانی تێدا نییە لەنێوان هەموو بانگ و قامەتێک نوێژی سونەت هەیە، چونکە پێغەمبەر صلی اللە علیە وسلم دەفەرمووێت: (لەنێوان هەموو بانگ و قامەتێك نوێژ هەیە).\nسەبارەت بەوەی فەرموودەی هاتبێت بێجگە لەم حالەتە دوو ڕەکاعەتی دیار کردبێت لاوازە، فەرموودە هاتووە چوار ڕەکاعەتی دیارکردووە پێش نوێژی عصر، ڕیوایەتی ئەبو داود دەفەرمووێت: (دوو ڕەکاعەت پێش نوێژی عصر).\nبەڵام زانایان دەڵێن هەموو ڕیوایەتەکان باسی چوار ڕەکاعەتیان کردووە پێش نوێژی عصر ئیلا ڕیوایەتی ئەبو داود نەبێت، دەڵێن ڕیوایەتی ئەبو داود شازە.


یەكێ لە ماناكانی حوكمڕانی، قۆرخكردنی چەكە. ئەوەی كە كۆمەڵگا لە چەك داماڵرێ و چەك تەنیا بەدەست دەوڵەتەوەبێت. كەچی حوكمڕان و دەوڵەتمەدارەكانی ئێمە، خۆیان كۆمەڵگایان پڕكردوە لە چەك و میلیشیا!\nلێرەشدا ئەو پرسیارە دێتە پێش، ئەرێ بەڕاست، حیزبەكانی ئێمە چییان ئەوێت؟ ئەگەر حوكمیان ئەوێ، دەی ئەلف و بێ ی حوكمڕانیی، دۆخی چەك و میلیشیا قبوڵناكا، ئەگەر خراپترین جۆری حوكمڕانییش بێت. ئێ باشە ئەمەی ئێمە، بۆچی ئەو ئەلف و بێ و سەرەتایەی نیەو خۆی بەرهەمهێنەری چەكدارو میلیشیایە؟ وەڵامەكەی زۆر ئاسانەو هەر ئەوەیە كە لە ئەساسەوە ئەمەی ئێمە، حوكمڕانیی نیە. حوكمڕانیی نیە لە ئاستە زۆر نزم و خراپەكەشیدا، بەڵكو هەر تەنیا دەسەڵاتدارییەكی ڕووت و قووتەو هیچی تر.\nسەدام و قەزافی، خۆیان خێڵەكانیان چەكدار ئەكرد، بەڵام لە هەمان كاتیشا، كەس بۆی نەبوو چەقۆیەك لە گیرفانیدابێ و میلیشیا سەرنەكەوتبوو بەسەر دەوڵەتداو هێز سەرنەكەوتبوو بەسەر یاسادا. ئاخر ئەو دوو دەعبایە، بە هەموو ناشرینییەكانیانەوە حوكمیان ئەكرد، بەڵام ئەمەی ئێمە، تەنیا سوڵتەیەو هێشتا نەبووە بە حوكم. ئا لێرەشەوەیە كە دەسەڵاتدارەكانی ئێمە، چەكیان بەرەڵاكردوە، چونكە چەك، هێزو دەسەڵاتیان ئەداتێ و بێ سنوریان ئەكات، بەڵام حوكم سنورداریان ئەكات!\nتەنانەت مافیاكانیش سڵ لە چەكی بەرەڵا ئەكەنەوە و حەز ئەكەن چەك هەر لای خۆیان بێت. تەنانەت دیكتاتۆرو ملهوڕەكانیش لەناو كۆنترۆڵدا چەك ئەبەخشنەوە نەك لەناو بەرەڵاییدا. لەڕاستیدا ئەوەی ئێمە لە هیچیان ناچێ. مافیاگەرییەو لە مافیاگەرییش ناچێ. ملهوڕییەو لە هی ملهوڕەكانیش جیاوازە. ئەوەی ئێمە شتێكی زۆر سەرەتاییەو هەر غەریزەی زاڵێتی ناو نەفسی ئینسانە، لە بەرگی حیزب و حكومەت و سیاسەت و "شتە گشتییەكاندا" خۆی نمایش ئەكاو هێشتا نەگەیشتۆتە قۆناغی حوكم، كە بڕێك هۆشیاریی گشتی تێدایەو شتێكە لە سەرو غەریزەی هێزو سوڵتەوە!\nلە عێراقدا سونەكان، عەقڵی حوكمدارییان هەبوو، بۆیە توانییان سەدەیەك حوكمی عێراق بكەن، ئەگەر بە شیوازە هەرە ڕەق و خراپەكەشی بێت. بەڵام كوردو شیعە، عەقڵی حوكمیان نیەو تەنیا حەزێكی سەرەتایی هێزو زاڵێتییان هەیە، بۆیە ئەوەی كە ئەیكەن، تەنانەت ناچێتە خانەی حوكمداریی خراپیشەوە!\nسی ساڵ تەجروبەی هەرێم و بیست ساڵیش تەجروبەی عێراقی نوێ، لەڕاستیدا تەجروبەی دەسەڵاتە نەك حوكم، بۆیە میلیشیاكان هەر زیائەكەن و بەهێز ئەبن، دامودەزگاو سوپاش هەر لاوازو بچوك ئەبنەوە. "حوكم" بەو مانایەی كە لە خراپترین دۆخیشیدا، ڕەهەندی گشتی تێدایەو "سوڵتە" بەو مانایەی كە تەنیا حەزی زاڵبوونی ناو دەروونی تاكەكانە، بووە بە پەرت و گروپ و هاتۆتە ناو فەزای گشتی، بەڵام لەڕاستیدا ڕەهەندە گشتییەكەی موزەییەفەو ڕاستەقینە نیەو هێشتا دروستنەبووە!\n"سوڵتە" بە مانای حەزی شەخسی ئینسان بۆ تەسەڵوت و خۆسەپاندن و زاڵێتی. حوكم بە مانای، تۆزێ زیاتر لە حەزو غەریزە تایبەتەكان و پەڕینەوە بۆ ڕەهەندە گشتییەكان. غەریزەی سوڵتە، ئەوەیە كە نایەڵێ هاوبەشی دروستببێ و عەقڵی حوكم ئەوەیە، كە ئەگەر لە ئاستێكی نزمیشدابێت، بڕێك هاوبەشی دروستئەكاو تۆزێ دەوڵەتییانە كار ئەكات. تەنانەت لە فۆڕمە هەرە ناشرین و قێزەونەكەی بەعسیشدا، تۆ حوكمت هەیە نەك سوڵتە، چونكە دامودەزگات هەیە نەك هێزێكی ڕووت و قووت. بەڵام ئەوەی ئێمە هەر غەریزەیەكی ڕووت و قووتی هێزە، بۆیە سەركردەكان، لەبری سوپایەك بۆ وڵات، هەر یەكەو سوپایەكی بۆ خۆی دروستكردوە!\nسوڵتە غەریزەیەكی سەرەتایی و گرێیەكی دەروونی ئینسانەكانە، بۆیە هەر لە چوارچێوەی (خۆم و خوێن و خێڵ) دەرناچێ و ناپەڕێتەوە بۆ ناوچەی ڕەهەندە گشتییەكان. ئا لێرەوەیە كە سەركردەیەكی هەرە خوێنەواری ئێمەو سەركردەیەكی هەرە نەخوێنەواری ئێمە، هەردوكیان دواجار هەر ئەبنەوە بە باوكی مناڵەكانی خۆیان و میراتی كەسییان لێ بەجێ ئەمێنێ، نەك كولتوری دەوڵەتی و دامەزراوەیی و حوكمداریی!\nئێمە مەزڵوم و داگیركراوی چوار دەوڵەتی ستەمكارین، بەڵام هەركات لە یەكێكیان نەجاتمان ئەبێت، لە ڕووی بەڕێوەبردنەوە دۆخمان خراپتر ئەبێت نەك باشتر. چونكە لەڕاستیدا لەم ڕەهەندەوە پاشەكشێ ئەكەین و ئێمە لە حوكمەوە دێینەوە بۆ سوڵتە. هەر بۆیە كورد تا شۆڕشی هۆشیاریی نەكات، تەقوتۆقەكانی هەر زەرەرە تەنانەت لە كاتی سەركەوتنیشیدا!\nشۆڕشی هۆشیاریی بەو مانایەی كە هیچ شتێك لە دەرەوەی بازنەی ڕەخنەو پرسیاردا نەبێت، تەنانەت خودی شۆڕشیش.\nواز لەوە بێنە، ئەرێ بەڕاست ئەوە هەر میلیشیاو خێڵ و حیزبەكانن كە زوو زوو بەر ئەبنە یەكتر، یان منو تۆی هاوڵاتیش؟ ئەوە هەر مناڵە مەسولە، لەسەر هۆڕنێكی سەیارە خەڵك ئەكوژێ، یان دوو سایەقی ئاساییش؟\nلەڕاستیدا ئینسانی كورد، لە سەرۆكێكەوە تاكو بەقاڵێك، هەمووی پێویستی بە پەروەردەبوونە لەسەر عەقڵیەتی یاساو دەوڵەتداری و هەموومان هێشتا غەریزە كەسییەكانمان زاڵە بەسەر هۆشیارییە گشتییەكانماندا. خۆ ئەو دوو بنەماڵەیەی لەسەر دەسكە كەرەوزێ یەكتریان بڕییەوە، مناڵە مەسول نەبوون!\nڕاستە ئەوە دەسەڵاتە كە فەزای هێزو كەڵبەو جەنگەڵی خولقاندوەو فەزای یاساو حوكمڕانیی فەراهەم نەكردوە، بەڵام تازە قوڕەكە گشتییەو لەوە گەورەترە كە تەنیا لە مەسول و مناڵە مەسولا كورتیكەینەوە.\nكورد لە عەقڵەوە لە كێشەكانی ڕزگاری ئەبێت. یەكێ لە كێشەكانی كوردیش چەكە. چەك لە هەموو فۆڕمەكانیدا. لە چەكی شۆڕشەوە تاكو چەكی جاش و چەكی حیزب و چەكی خێڵ و چەكی حكومەت و چەكی هاوڵاتی.. هەمووی پێویستی بە تێگەیشتنێكی ترو ڕێكخستنەوەیەكی ترەو كورد تاكو چەك نەخاتە ژێر پرسیارەوە، دنیاكەی ناكەوێتە ناو گۆڕانەوە.\n"هێز" غەریزەیەو قۆناغی پێش عەقڵ و هۆشیارییە. كوردیش یەكسەر لە چەكەوە دەسپێئەكاو چەكیش یەعنی هێز، هێزیش یەعنی ناعەقڵ و كە لە چەكەوە دەستتپێكرد، ئیتر ناتوانی بچیتە سەر عەقڵ. بەڵام كە لە عەقڵەوە دەستتپێكرد، دواتر هەر ئەچیتە سەر چەك و هێز، چونكە ئەوەش بەشێكە لە هاوسەنگی و ڕێكخستنی دنیاكە، بەڵام ئەوكات ئەچیتە سەر چەك و هێز لە شوێنی خۆیدا، نەك لەوێدا كە ببێتە بەدیلی عەقڵ و مەكینەی گەمژەیی!\nدڵسۆزترینی ئێمەو جاشترینی ئێمە، لە گرێ ی چەكدا فەرقییان نیەو هەردوكیان بۆیان ناكرێتەوە. خێڵ و حیزب و سەركردەو كەسێكی ئاسایی، هیچیان لەوسەرەوە ناچنە سەر هێز، بەڵكو هەر لەمسەرەوە لە هێزەوە دەستپێئەكەن و ئیتر هەموویان ئەبنە بكوژی عەقڵ و هاوبەشی گەمژەیی. لەخۆڕا نیە كە شتێكی زەبەلاحمان هەیە بە ناوی ئەدەبی بەرگری، بەڵام دوو دەقی ڕەخنەیی گەورەمان نیە لەسەر چەك و شۆڕش!چونكە هێشتا بەگشتی لە غەریزەی هێزو مانەوەداین، كە غەریزەیەكی سەرەتایی و ئاژەڵییەو نەپەڕیوینەتەوە بۆ قۆناغی هۆشیاریی گشتی و دەزگایی، كە ناوچەی عەقڵی مرۆییە.\nیەعنی شتەكە گشتییەو سەقافەتی ئێمە، هێشتا سەقافەتێكی هێز سەنتەرەو هێشتا عەقڵ سەنتەرنیە. لەوێشدا ئیتر ئەوە تەنیا حیزبەكان نین، كە دایمە لەسەر پێن بۆ شەڕێكی ناوخۆ. بەڵكو دوو كەسی ئاساییش، لەسەر سادەترین شت، ڕەنگە یەكتر بكوژن و منو تۆش لە فەیسبوكەوە، هەر بەر ئەبینە یەكترو هەر لە دۆخی شەڕداین. دۆخی شەڕیش ئەوەیە كە بوارێكی بۆ گفتوگۆ تێدانیە، چونكە لە عەقڵەوە دەستی پێنەكردوەو یەكسەر لە هێزەوە دەستی پێكردوە!\nمەسەلەی نەخۆشخانەی هیوا، تەنیا ساتێكی ئیحساسیی نەبوو، بەڵكو ساتێكی هۆشیارییش بوو. چونكە ئەو ساتە دەگمەنەبوو كە نەیكردین بە دوو بەرەوە وەكو هەموو شتەكانی تر. بەڵكو هاوبەشییەك خولقا، كە جیاوازەكانی كۆكردەوەو ئەمەش ساتی هۆشیارییەو تەنیا هۆشیاریی ئەتوانێ "ئازادانە" جیاوازەكان، لە بازنە بچوكەكەی خۆیان دەركاو بیانباتە ناو بازنەیەكی گەورەو گشتییەوە.\nچەكیش پێویستی بە ساتێكی هاوشێوەیەو تۆ كە لە تەنیشت میلیشیایەكەوە قسە بە میلیشیایەكی تر ئەڵێی، لەڕاستیدا ئەوە ڕەخنەو هەڵوێست نیەو ئەوە عەقڵ نیە كە قسە ئەكات، ئەوە هەر غەریزەی هێزە قسە ئەكاو ئەیەوێ هێزەكەی تر ببەزێنێ. ئەوە هەر بەرامبەركێ و بازنە بچوكەكەیەو نامانباتە ناو هاوبەشییەكی گشتیی.\nیاخود ناكرێ خۆم لەماڵەوە چەكم هەبێ و قسە لەسەر چەكی حیزب و فەوجی فڵان بكەم. بەڵكو قسە لەوێدا جێئەگرێ، كە من خۆم لە چەك داماڵیبێ ئینجا قسە لەسەر دەرەوەی خۆم بكەم. ئینسان سوڵتانی خۆیەتی و كردنی ئەوەی كە ئەتوانیت بیكەیت، پێشئەكەوێ بەسەر قسەكردن لەبارەی ئەوەوە كە ناتوانیت بیكەیت و دەسەڵاتت نیە بەسەریدا. ئەگەریش هەریەك بە پاساوی خۆپارێزی شەرعیەت بدا بە چەكەكەی ماڵەوەی خۆی، ئەمە ئەچێتە خزمەت دۆخی میلیشیاگەریی و ئارگۆمێنتەكەی مافیاكان بەهێز ئەكات. دەی خۆ حیزبەكان و مەسولەكان و خێڵەكانیش، هەر بە پاساوی خۆپارێزی، دەستیان لە میلیشیاكانیان بەرنابێ!\nدواجار ئەگەر پێتوایە لە مەسول ناشرینتر بوونی نیە، لە هەڵەدایت. چونكە هەیەو لە مەسول ناشرینتر مناڵی مەسولە. دۆخی ئێمەش خراپ نیە، بەڵكو زۆرخراپە. خراپ سەردەمی باوكەكانبوو، زۆر خراپ ئێستایەو سەردەمی مناڵەكانە. سەردەمی باشیش سەردەمی هۆشیاری و بەتاڵكردنەوەی سیحری چەك و شۆڕشە، بۆئەوەی هەر لە سەرچاوەوە سیحری "باوك و مناڵ" پێكەوە هەڵوەشێتەوەو عەقڵ سەركەوێ بەسەر هێزدا. بەجۆرێك كە ئیتر لەملاوە سەرە نەگیرێ بۆ سێڵفی گرتن لەگەڵ كوڕی فڵان و لەولاشەوە لەسەر كچی فڵان جەنگی واترلۆ هەڵنەگیرسێ!